text:
Na Cava Mada e Kaya na iVolatabu?
Qo Beka na iNaki ni Kalou?
O na rairai vaqaqa se cava e levu kina nikua na leqa. O kila ni tukuni ena iVolatabu ni sa voleka na veisau ena yaga vei iko?
WASE 1
Na Cava Mada e Kaya na iVolatabu me Baleta na Kalou?
E kauaitaki iko dina na Kalou? Vulica nona itovo kei na sala mo toro volekati koya kina.
WASE 2
Na iVolatabu
—iVola ni Kalou Vei Keda
Ena yaga vakacava vei iko na iVolatabu mo walia kina nomu leqa? Na cava mo nuitaka kina na kena parofisai?
WASE 3
Na Cava na iNaki ni Kalou me Baleta na Vuravura?
Vakacava ena yaco dina na inaki ni Kalou me baleta na vuravura parataisi? Ke vaka kina, gauna cava?
WASE 4
O Cei o Jisu Karisito?
Vulica na vuna e Mesaia yalataki kina o Jisu, e vu mai vei, kei na vuna e vakatokai kina me Luvei Jiova duabau ga.
WASE 5
Na Keda iVoli
—Na iLoloma Uasivi ni Kalou
Na cava na keda ivoli? E yaga vakacava vei iko?
WASE 6
Era tu e Vei na Mate?
Vulica na ka e kaya na iVolatabu me baleta na vanua era tu kina na mate kei na vuna eda mate kina.
WASE 7
Na iNuinui Totoka me Baleti Ira na Wekada Era sa Takali
Sa takali e dua na wekamu voleka? E rawa ni o raici ira tale? Vulica na ka e kaya na iVolatabu me baleta na veivakaturi.
WASE 8
Na Cava na Matanitu ni Kalou?
Levu era kila na Masu ni Turaga. Na cava na ibalebale ni matavosa: “Me yaco mai na nomuni Matanitu”?
WASE 9
Eda sa Bula tu ena “iOtioti ni Veisiga”?
Vakasamataka na ka e yaco tu ena gauna qo kei na itovo, e vakaraitaka nida sa bula tu ena “iotioti ni veisiga” e kaya na iVolatabu.
WASE 10
Era Vakamua Vakacava na Noda Bula na Veika Bula Vakayalo?
E vakamacalataki ira na agilosi kei na timoni na iVolatabu. Era bula dina na kabula vakayalo? Era vakamua vakacava na nomu bula?
WASE 11
Na Cava e Vakalaiva Kina na Kalou me Yaco Tiko ga na Veika Rarawa?
Levu era nanuma ni vakavuna na Kalou na veika rarawa kece e vuravura. Na cava o nanuma? Vulica na ka e tukuna na Kalou me baleta na vu ni rarawa.
WASE 12
Muria na iVakarau ni Bula e Taleitaka na Kalou
E rawa nida muria na ivakarau ni bula e vakamarautaki Jiova. E rawa sara ga ni o nona itokani.
WASE 13
Na Rai ni Kalou me Baleta na Bula
E raica vakacava na Kalou na vakalutu, tauri dra, kei na nodra bula na manumanu?
WASE 14
Ka Mo Cakava me Marau Kina Nomu Vuvale
Mera vakatotomuria na tagane vakawati, yalewa vakawati, itubutubu, kei na gone na loloma e vakaraitaka o Jisu. Na cava eda vulica vua?
WASE 15
Lotu e Vakadonuya na Kalou
Dikeva e ono na ivakatakilakila ni lotu dina.
WASE 16
Tutaka na Sokalou Dina
Na ituvaki dredre cava o na sotava ni o vakamacalataka nomu vakabauta vei ira eso tale? Na cava mo cakava mo kua kina ni vakacudrui ira?
WASE 17
Toro Voleka Vua na Kalou ena Masu
E rogoca na Kalou nomu masu? Me saumi na taro qori, ena vinakati mo kila na ka e kaya na iVolatabu me baleta na masu.
WASE 18
Na Papitaiso kei na Nomu Veiwekani kei na Kalou
Na ikalawa cava mo cakava mo rawa kina ni papitaiso? Vulica na ka e vakaibalebaletaka kei na sala mo vakaraitaka kina.
WASE 19
Tiko ga ena Loloma ni Kalou
Eda na vakaraitaka vakacava noda loloma kei na noda vakavinavinakataka na ka kece e cakava na Kalou?
IKURI
Na Yaca ni Kalou
—Kena Vakayagataki kei na Kena iBalebale
Levu na ivakadewa ni iVolatabu e bokoci kina na yaca ni Kalou. Cava e caka kina qori? Vakacava e bibi me vakayagataki na yaca ni Kalou?
IKURI
E Tukuna na Parofisai i Taniela na Gauna ena Tadu Mai Kina na Mesaia
Ni se vo tu e 500 na yabaki, e vakatakila na Kalou na gauna ena basika kina na Mesaia. Vulica na parofisai vakatubuqoroqoro qori!
IKURI
Jisu Karisito
—Na Mesaia Yalataki
Vakayacori kece vei Jisu na parofisai vakaivolatabu me baleta na Mesaia. Vakadinadinataka ena nomu iVolatabu na kena vakayacori na parofisai kece qori.
IKURI
Na Dina me Baleta na Tamana, Luvena, kei na Yalo Tabu
Levu era vakabauta ni tukuni ena iVolatabu na ivakavuvuli ni letolu vakalou. Vakacava e dina qori?
IKURI
Vuna Era Sega ni Vakayagataka Kina na Lotu vaKarisito na Kauveilatai ena Nodra Sokalou
A mate o Jisu ena kauveilatai? Raica na kena isau mai na iVolatabu.
IKURI
Na iVakayakavi ni Turaga
—Kena Vakananumi e Dokai Kina na Kalou
Era vakaroti na lotu vaKarisito mera vakananuma na iVakananumi ni mate i Karisito. Me vakayacori vakacava? Kei na gauna cava?
IKURI
E Bula Tale Tiko e Dua na ka e Tawarairai ni Mate na Tamata?
Levu era vakabauta ni gauna e mate kina e dua, e bula tale tiko e dua na ka tawarairai. Na cava e kaya na Vosa ni Kalou?
IKURI
Na Cava na iBalebale ni Seoli kei na Etesi?
Eso na iVolatabu era vakadewataka na vosa “ibulubulu” se “eli” ina Seoli kei na Etesi. Na cava mada na kedrau ibalebale?
IKURI
Na Cava ena Yaco ena Siga ni Lewa?
Dikeva se veivakalougatataki vakacava na Siga ni Lewa vei ira na yalodina.
IKURI
1914
—Yabaki Vakairogorogo ena Parofisai ni iVolatabu
Na ivakadinadina vakaivolatabu cava e dusia ni yabaki vakairogorogo na 1914?
IKURI
O Cei O Maikeli na Agilosi Turaga?
E tukuni ena iVolatabu se o cei na agilosi turaga kaukaua qo. Vulica e levu tale na ka me baleti koya kei na ka e sa cakava sara tiko ga ena gauna qo.
IKURI
O Cei o “Papiloni na Ka Levu”?
E vakamacalataka na ivola ni Vakatakila e dua na yalewa e vakatokai me o “Papiloni na Ka Levu.” Vakacava, e dusia qo e dua na yalewa dina? E vakamacalataki koya vakacava na iVolatabu?
IKURI
A Sucu O Jisu ena Tiseba
Vakasamataka na draki ena gauna e sucu kina o Jisu. Na cava e vakaraitaka qori?
IKURI
Meda Soqova na Veiolodei?
Era vu mai vei na olodei ena nomu vanua? O na rawa ni kurabuitaka na kena isau.


c: text/html

text:
SLOANE ni MISS Varanise lavetaki iyaya ni iyaloyalo ni VF
SLOANE ni MISS lavetaki en VF ni DVDRip Iyaloyalo taucoko
📅 Tikinisiga ni vakacegu mai : 8 o Masi 2017 📅
📺 Ni : John Madden 📺
🎦Na mataqali : Na drama 🎦
🇬🇧🇺🇸Duikaikai : Amerika, Varanise 🇺🇸🇬🇧
Lavetaki ni galala na iyaloyalo taucoko ni MISS SLOANE
Film Miss Sloane 2017 Lavetaka na ivakarau vinaka 1080 t, ena Varanise. Keimami sa sureti kemuni mo ni sikova na noda telechargerfilm24.com ni vanua
Découvrez le nouveau film de Miss Sloane Télécharger. Meilleur film du genre drame. Ena veisiga eda e vakuria vei ira na yavu vou vata kei na kilai na vidio. Iyaloyalo ituvatuva ni uabaleta ni est MPEG-4/MP4. Duavata kei na nodra itutu ni noda vakacegu vei ira era vakayagataka. Eda sa matataka tiko e dua na ivurevure vou ni iyaloyalo me lavetaki kina na kena ivakatagedegede cecere duadua. Kakua ni calata na imatai ni iyaloyalo yavala.
itukutuku yaga sara me baleta na iyaloyalo, Kiliki eke
Synopsis
Na iusutu ni qaqa ni iyaloyalo oya na qito Jessica Chastain, o cei e na lobbyist ni qaqa ka veivakauqeti. Na yalewa me biuta nona cakacaka me ra vala me baleta e dua tightening na lawa ena imatau me ra tauri iyaragi ni. O Elizabeth Sloane (Jessica Chastain) sa ikoya na lobbyist cecere duadua-saumi kei na ena mana cake na Washington. Ena vuravura ni na levu vakapolitiki ka qai ’ ilavo ni vanua e tiko kina na cakacaka vakailoa kei na blackmail na veika ’ ni lewe ni veivosaki, Sa ka me vaka na sega tale ni dua ka sa dau na e dua na kena balavu d ’ tu e matamuni na veisisivi. Na veika sa dredre ni ena ruku ni l ’ vakauqeti ni na ’ veika sotavi yadua, O Elizabeth meca itaukei ni cakacaka ena gauna oqo. Tokoni vaka-bisinisi na Rodolfo Schmidt (Mark tudei) kei na dua na timi ni taledi ni itabagone, vakaraitaka na ivalu ena kabani v ’ iyaragi kai Amerika. Sa totolo yaco me laurai e dua na bolebole meda biuti ’ na opponent rerevaki duadua ni nona cakacaka, e yaco e dua na qaqa me sauma e dua na isau cecere sara.
Iyaya ni
-
- Lavetaki ni Miss Sloane 2017,
- 2017 Iyaloyalo ni taucoko ni Sloane ni Miss french
- 2017 Dvdrip ni truefrench ni Sloane ni Miss,
- Miss Sloane 2017 uptobox,
- Miss Sloane 2017 iyaya ni,
- Na iyaloyalo me lavetaki kina na Sloane ni Miss,
- Lavetaka na Miss Sloane 2017 french sega ni saumi,
- Miss Sloane 2017 iyaloyalo na iyaya ni vf,
- Lavetaki ni Miss Sloane 2017 na iyaloyalo,
- iyaloyalo Miss Sloane 2017 1na faile,
- Miss Sloane 2017 Lavetaka na iwasewase,
- Lavetaka na Miss Sloane 2017 Iyaloyalo ni Varanise

robotstxt: allowed

filter: keep


text:
RA TAROGA NA ITABAGONE
Bulibuli se Bula Vakaidewadewa?—Wase 1:Vuna Mo Vakabauta Kina na Kalou
Bulibuli se bula vakaidewadewa?
O vakabauta ni bulia na ka kece na Kalou? Ke o vakabauta dina, sega ni o iko ga e va qori nomu rai. E levu tale ga na itabagone kei na uabula era duavata kei iko. Ia eso tale era vakabauta ni sega ni veibuli o koya e “Cerere Duadua.”
O bau kila? Levu vei ira era vakabauta na ka e buli kei na bula vakaidewadewa e dau totolo nodra kaya na cava era vakabauta, ira e sega ni matata vei ira na vuna era vakabauta kina.
Eso era vakabauta ni bulia na ka kece na Kalou ni vakavulici mai valenilotu.
E levu era vakabauta na bula vakaidewadewa nira vakavulici kina mai koronivuli.
Ena uqeti iko na ulutaga qo mo vaqaqacotaka qai vakamacalataka na ka o vakabauta me baleta na veika buli. Se bera qori, ena vinakati taumada mo taroga eso na taro va qo:
Na cava au vakabauta kina na Kalou?
Na cava e bibi kina na taro qori? E uqeti iko na iVolatabu mo vakayagataka nomu vakasama kei na “yalomatua.” (Roma 12:1) Me kua ni vakatau nomu vakabauta na Kalou ena
ivakarau ni lomamu (Au kila ni tiko e dua e cecere duadua)
na ka era tukuna eso tale (Au vakaitikotiko kei ira na daulotu)
veimurimuri (Rau susugi au noqu itubutubu meu vakabauta na Kalou—se ke sega)
E dodonu mo vakadeitaka vakataki iko ni bula dina tiko na Kalou, me dei nomu vakabauta.
O vakadeitaka vakacava ni bula dina tiko na Kalou? Ena yaga vakalevu vei iko na ulutaga e tiko ena ka Me Vakaleweni “Na Cava Au Vakabauta Kina na Kalou?” Ena vukei iko tale ga na ka era kaya eso na itabagone.
“Niu rogoca na nona vakamacalataka tiko o noqu qasenivuli na sala e cakacaka kina na yagoda, au vakabauta sara ga ni bula dina tiko na Kalou. E tiko kece na nodra itavi na duidui tikiniyago, ena ka lalai sara ga. Eda sega mada ga ni kila na ka era cakava. E vakatubuqoroqoro dina!”—Teresa.
“Niu raica e dua na tabavale, na waqa ni saravanua se na motoka, au dau taroga, O cei e buli ira?’ E bulia na motoka e dua na tamata vuku. Baleta me cici na motoka, ena vinakati mera cakacaka vata na kena gacagaca lalai. Ke bulia na motoka e dua na tamata, e tiko tale ga e dua e buli keda.”—Richard.
“Ke o vakasamataka ni taura e vica vata na drau na yabaki mera qai kila na tamata vuku e dua mada ga na iwase lailai kei vuravura. Ena ka vakalialia meda qai sega ni vakabauta ni bulia na vuravura qori e dua e tu vua na vuku!”—Karen.
“Na levu ga ni noqu vulica na ka vakasaenisi, sa seavu tale ga noqu vakabauta na bula vakaidewadewa. Kena ivakaraitaki, au vakasamataka na veika vakafika me baleta na veika buli kei na vakasakiti ni keda ibulibuli, eda mataqali tamata vakacava, eda vu mai vei, kei na noda icavacava. Na inaki ni bula vakaidewadewa me vakamacalataka na veika va qori kei na nodra bula na manumanu. Ia e sega ni rawa ni vakamacalataka na vuna eda duatani kina na tamata. Au raica ni vinakati e levu na ‘ivakadinadina’ mo vakabauta kina na bula vakaidewadewa mai nomu vakabauta na Dauveibuli.”—Anthony.
Vakamacalataka noqu vakabauta
Vakacava ke ra vakalialiai iko nomu lewenikalasi ni o vakabauta e dua na ka o sega ni raica? Vakacava ke ra kaya ni “ivakadinadina” ni bula vakaidewadewa na veika vakasaenisi?
Kena iMatai, mo vakadeitaka na ka o vakabauta. Kua ni o cudru se madua. (Roma 1:16) Mo nanuma tiko qo:
Sega ni o iko ga o sotava tiko qori, levu era se vakabauta tiko ga na Kalou. Wili kina o ira na tamata vuku kei ira na vuli vinaka. Kena ivakaraitaki, era vakabauta eso na saenitisi ni bula dina tiko na Kalou.
Nira kaya eso nira sega ni vakabauta na Kalou, de dua era sega ga ni kilai koya vinaka. Qori e vakavuna mera taroga eso na taro va qo, “Ke bula dina na Kalou, na cava eda sotava kina na rarawa?” E vakavuna qori nodra lomatarotaro e levu.
Me kauaitaki nodra “bula vakayalo” na tamata. (Maciu 5:3) Wili kina nodra vakabauta ni bula dina tiko na Kalou. Ke dua e vakabauta ni sega ni bula dina na Kalou, me vakamacalataka sara ga o koya na vuna, sega ni o iko.—Roma 1:18-20.
E tiko na vuna meda vakabauta kina na Kalou. E tiko na ivakadinadina ni sega ni tu tu ga eda sa basika. E sega tale ga na ivakadinadina nida basika mai ena dua na ka mate.
Na cava mo tukuna ke dua e taroga na vuna o vakabauta kina na Kalou? Dikeva mada qo eso.
Ke tukuna e dua: “Era vakabauta ga na Kalou o ira na sega ni vuli.”
O na rawa ni kaya: “O vakabauta dina na ivakavuvuli qori? Au sega ni duavata kina. Era vakaitavi ena dua na vakadidike e sivia na 1,600 na parofesa vakasaenisi ena univesiti, e dua na ikatolu era vakabauta na Kalou. * Nira vakabauta na Kalou na parofesa qori, o na kaya nira sega ni vuku?”
Ke tukuna e dua: “Ke bula tiko na Kalou, na cava eda sotava tiko kina na rarawa?”
O na rawa ni kaya: “De dua o sega ni taura rawa na cakacaka ni Kalou—de dua ni sega ni tarova na noda rarawa. E dina ya? [Waraka me sauma.] E vakacegui au sara ga niu mai kila na vuna eda sotava tiko kina na veika rarawa. Me matata, ena vinakati mo kila vinaka e levu tale na vakavuvuli vakaivolatabu. O via kila e levu tale na ka?”
Ena vakaraitaki ena ulutaga e tarava na vuna e sega ni vakacegui ira kina e levu na ivakavuvuli ni bula vakaidewadewa.
^ para. 32 Source: Social Science Research Council, “Religion and Spirituality Among University Scientists,” by Elaine Howard Ecklund, February 5, 2007.


text:
YADRA! Nb. 4 2017 | O Dau Veiraurautaka na ka o Cakava?
Na levu ni nodra osooso e levu nikua sa vakaleqa tale nodra bula vakavuvale kei na nodra veimaliwai.
O rawa ni veiraurautaka vakacava na ka o cakava?
A kaya e dua na turaga vuku: “E vinaka me sinai e dua na liga ena vakacegu, e ca ni sinai ruarua na liga ena cakacaka kaukaua qai tautauvata kei na cemuria na cagi.”—Dauvunau 4:6.
E vakamacalataki ena “Yadra!” qo eso na vakatutu yaga meda veiraurautaka kina na ka eda cakava. E okati e keri na noda vakaliuca na veika e bibi ena noda bula.
ULUTAGA LEVU
O Dau Veiraurautaka na ka o Cakava?
Era sega ni taqea rawa e levu na ka e namaki vei ira e vanua ni cakacaka kei na nodra vuvale. Cava na vuna? Rawa ni wali vakacava na leqa qori?
Vakatubuqoroqoro na Dre ni Waicevata
Sa balavu na kena vakabauti tu nira dau vukaca na dre ni waicevata e rauta na 35,200 na kilomita mai na vualiku ni noda vuravura ina ceva, oti ra lesu tale ina vualiku. Ia e vakatubuqoroqoro na yawa dina ni vanua e rawa ni vukaca.
‘E Vinaka Cake Mai na iYau Levu na Yaca Rogo Vinaka’
Na cava meda cakava me rogo vinaka kina na yacada ra qai dokai keda eso tale?
Ni Rau sa Toka Taurua ga e Vale na iTubutubu
Era dau sotava eso na veiwatini na ituvaki dredre nira sa uabula na gone ra qai biubiu mai vale. Cava mera cakava na itubutubu mera vakamatauni ira kina ena veisau ni kedra ituvaki?
Vakamacalataka Nona Vakabauta e Dua e Dau Dikeva na Mona
Vakamacalataka o Parofesa Rajesh Kalaria na nona cakacaka kei na ka e vakabauta. Cava e taleitaka kina na veika vakasaenisi? Cava e via dikeva tale kina na itekitekivu ni bula?
Veitemaki
Nida rawai ena veitemaki, eso na leqa e rawa ni sotavi e okati kina na kavoro ni vakawati, tauvimate, kei na ca ni lewaeloma. Eda na vorata vakacava na veitemaki?
Sala Veivakurabuitaki e Rawata Kina na Rokana
E sega ni solia na rokana e dua na ka e tiko ena vuana, ia na kena karakarawa buto e sega ni laurai ena dua tale na kau. E rawata vakacava na vua ni pollia na rokana?
So Tale na Ka
E Rawa ni Vukei Au na iVolatabu me Marau na Noqu Vuvale?
iVakasala yaga mai na iVolatabu e vukei ira na milioni na tagane kei na yalewa me marau nodra vuvale.


text:
24 OKOTOVA, 2016
MERIKA
Cakacaka ni Vakacoko ni Oti na Cagilaba
Era veivuke tiko na iVakadinadina i Jiova vei ira na nodra lewe ni lotu kei na so tale era vakaleqai ena cagilaba o Matthew ena Bahamas, Caribbean, kei na ceva kei Merika ena Okotova 2016.
Era le 1,400 na iVakadinadina i Jiova ena Bahamas, qai veimama ni iwiliwili qori era vakaleqai ena cagilaba. A vakau ena waqa na kakana, wai, kei na so tale na iyaya e gadrevi vakatotolo.
E 124 na nodra vale na iVakadinadina e Cuba a vakacacani, e 31 na vale e talaraki vakadua.
E 700 vakacaca na iVakadinadina e Haiti era vakaleqai ena cagilaba. E vakarusai e 73 na vale, kei na 4 na vanua ni sokalou. E 274 tale na vale e vakacacani, kei na 15 na vanua ni sokalou. A veisoliyaki vei ira na vakaleqai na kakana kei na wainimate, a voli tale ga na valelaca mera toka vakawawa kina o ira e vakarusai na nodra vale.
A vakacacani ena cagilaba e 125 na nodra vale na iVakadinadina e Merika. E laurai ena dua na ripote e tauri rawa ni leqataki de yaco na waluvu ni tubu tiko na wai ena veiuciwai.
E cicivaka tiko na cakacaka ni vakacoko na iLawalawa Dauvakatulewa ni iVakadinadina i Jiova ena nodra itikotiko liu, qai vakayagataki kina na ilavo e dau cautaki me baleta na nodra cakacaka na iVakadinadina e veiyasa i vuravura. E kaya o David A. Semonian na gusunivosa ni iVakadinadina i Jiova: “E sega ni mate e dua na iVakadinadina, ia keimami nanumi ira e takali e dua na wekadra ena cagilaba.”
Gusunivosa:
Veiyasa i vuravura: David A. Semonian, Valenivolavola ni iTukutuku, 1-718-560-5000
Bahamas: Maxwell Dean, 1-242-422-6472
Haiti: Daniel Lainé, 509-2813-1560


text:
Meda Dau Doka (Fijian National Anthem) के लिरिक्स
Fijian
Meda Dau Doka (Fijian National Anthem)
Meda dau doka ka vinakata na vanua
E ra sa dau tiko kina na savasava
Rawa tu na gauna ni sautu na veilomani
Biu na i tovo tawa savasava
CHORUS:
Me bula ga ko Viti
Ka me toro ga ki liu
Me ra turaga vinaka ko ira na i liuliu
Me ra liutaki na tamata
E na veika vinaka
Me oti kina na i tovo ca
Me da dau doka ka vinakata na vanua
E ra sa dau tiko kina na savasava
Rawa tu na gauna ni sautu na veilomani
Me sa biu na i tovo tawa yaga
Bale ga vei kemuni na cauravou e Viti
Ni yavala me savasava na vanua
Ni kakua ni vosota na dukadukali
Ka me da sa qai biuta vakadua
"Meda Dau Doka (Fijian National Anthem)" के अनुवाद
National Anthems & Patriotic Songs: टॉप 6
कमेन्ट


text:
WASE LIMA
Na Keda iVoli
—Na iLoloma Uasivi ni Kalou
Na cava na keda ivoli?
A vakarautaki vakacava?
Ena yaga vakacava vei iko?
O na vakaraitaka vakacava ni o vakavinavinakataka?
1, 2. (a) Na iloloma vakacava e dau talei duadua vei keda? (b) Na cava e rawa ni tukuni kina ni keda ivoli e iloloma uasivi duadua me bau solia vei keda?
VEI ira kece na iloloma o sa bau ciqoma, na iloloma cava e talei duadua vei iko? Na talei ni dua na iloloma e sega ni vakatau ena kena isau. E dau talei vei keda na iloloma e vakamarautaki keda, na iloloma e vakaceguya sara ga na noda gagadre.
2 Vei ira kece na ka totoka e rawa ni soli me iloloma, e tiko e dua e uasivi ira kece. Oqo na iloloma ni Kalou vua na kawatamata. Levu na ka sa solia vei keda o Jiova, ia na nona iloloma uasivi duadua vei keda na isoro ni veivoli i Luvena, o Jisu Karisito. (Wilika Maciu 20:28.) Eda na raica ena wase oqo ni keda ivoli e iloloma uasivi duadua me bau soli vei keda, baleta ni na kauta mai na marau e tawayalani, ena vakacegui keda tale ga ena ka sara ga eda vinakata tu. Na keda ivoli e ivakaraitaki levu duadua ni nona lomani keda o Jiova.
NA CAVA NA KEDA IVOLI?
3. Na cava na keda ivoli, na cava meda vakasamataka me qai matata vei keda na uasivi ni loloma totoka qo?
3 Qo na ka e vakarautaka o Jiova me sereki kina na kawatamata mai na ivalavala ca kei na mate. (Efeso 1:7) Ena rawarawa na noda taura na ivakavuvuli vakaivolatabu qo ke da vakasamataka lesu na ka a yaco mai na were o Iteni. Ena sega ni matata vei keda na bibi ni keda ivoli ke da sega ni kila na ka talei a kau tani vei Atama ena vuku ni nona ivalavala ca.
4. E vakacava na bula i Atama ni bula uasivi?
4 Ni buli Atama o Jiova, a solia vua e dua na ka talei sara—na bula uasivi. Kena ibalebale ni uasivi na yago i Atama kei na nona vakasama ena gauna e buli kina, ena sega ni tauvimate, qase, se mate. Erau veivolekati sara kei Jiova. E kaya na iVolatabu ni o Atama e “luve ni Kalou.” (Luke 3:38) Na veivolekati gona nei Atama kei Jiova e vaka sara ga na veivolekati ni dua na gone kei na tamana dauloloma. A dau veitaratara o Jiova kei na luvena e vuravura, e lesia vei Atama eso na cakacaka marautaki qai vakamatatataka na veika e namaki vua.—Vakatekivu 1:28-30; 2:16, 17.
5. Na cava na kena ibalebale ni tukuna na iVolatabu ni buli o Atama me “ucuya na Kalou”?
5 A buli o Atama me “ucuya na Kalou.” (Vakatekivu 1:27) Sega ni kena ibalebale qo ni o Atama e ucuya na Kalou ena kena irairai. Eda vulica ena Wase 1 ni ivola qo ni kabula vakayalo o Jiova. (Joni 4:24) E sega gona ni vakayago o koya me vakalewe se vakadra. Nona buli o Atama me ucuya na Kalou e kena ibalebale ni ucuya na Kalou ena nona itovo me vaka na loloma, vuku, lewadodonu, kei na kaukaua. E dua tale na sala e ucui Tamana kina o Atama, ya ni tu vua na galala me vakatulewataka na ka e via cakava. O koya gona, o Atama e sega ni vaka na misini me cakava ga na ka e porokaramutaki tu me cakava. E soli vua na galala me vakatulewa, me digia me cakava na ka e vinaka se ka e ca. Ke a digia me talairawarawa vua na Kalou, ke a bula tawamudu ena Parataisi e vuravura.
6. Na cava e kau tani vei Atama ni talaidredre vua na Kalou? E tarai keda vakacava na nona kawa?
6 E macala gona ni itotogi e tau vei Atama ena nona talaidredre vua na Kalou e sega ni itotogi mamada. E kena isau sara ga me kau laivi na nona bula uasivi, kei na veika totoka e salavata mai. (Vakatekivu 3:17-19) Ka ni rarawa ni a sega ni kau tani wale ga vei Atama na nona bula uasivi, e kau tani tale ga vei keda kece nona kawa. E kaya na Vosa ni Kalou: “Ena vuku ni dua ga na tamata [Atama] e curu kina i vuravura na ivalavala ca, kei na mate ena vuku ni ivalavala ca, mani dewa na mate vei ira na tamata kece ga ni sa valavala ca na tamata kece ga.” (Roma 5:12) Io, o Atama e vakadewa na ivalavala ca vei keda kece. Sa rauta me kaya na iVolatabu ni sa “volitaki” koya kei ira na nona kawa ina ivalavala ca kei na mate. (Roma 7:14) Sa na sega tale ni dua na ka e rawa ni caka me vakalesui kina vei Atama kei Ivi na nodrau bula, ni rau nakita me rau talaidredre vua na Kalou. Ia vakacava o ira na nodrau kawa, wili kina o keda?
7, 8. Na cava na rua na ibalebale ni ivoli?
7 Sa qai vuetaka na kawatamata o Jiova ni vakarautaka na keda ivoli. Na cava na ivoli? E rua na ibalebale ni vosa qo ena kena ivakavakayagataki ena iVolatabu. Kena imatai, na ivoli e rawa ni vakaibalebaletaka na ilavo e soli me isere se me vakasukai kina e dua na ka. E rawa ni vakatauvatani kei na ilavo e soli me sereki kina e dua era kauta vakavesu na batikadi. Kena ikarua, na ivoli e rawa ni vakaibalebaletaki ena ilavo e soli me isau ni dua na ka. E tautauvata kei na ilavo e soli me buluti se sosomitaki kina e dua na ka e vakaleqai. Kena ivakaraitaki, ke dua e bale vua na coqa ni dua na motoka, ena sauma o koya na ilavo e veirauti vinaka kei na ka e vakacacani.
8 Ena buluti vakacava na dinau vakaitamera e vakavuna o Atama vei keda, meda sereki kina ena ivau ni ivalavala ca kei na mate? Meda dikeva sara mada na ivoli e vakarautaka o Jiova kei na kena yaga vei keda.
VAKARAUTAKA O JIOVA NA KEDA IVOLI
9. Na ivoli vakacava e dodonu me vakarautaki?
9 E sega ni dua na tamata ivalavala ca e rawa ni volia lesu na bula uasivi e kau laivi ena vuku i Atama. (Same 49:7, 8) E rawa ga ni vakalesui tale mai ke vakarautaki e dua na ivoli veirauti. E salavata oqo kei na yavu ni lewadodonu e volai ena Vosa ni Kalou ni kaya: “Me isau ni bula na bula.” (Vakarua 19:21) O koya gona, na ivoli cava ena veirauti kei na bula uasivi a vakayalia o Atama? Ena dodonu me solia na nona bula e dua tale na tamata uasivi me “ivoli veirauti.”—1 Timoci 2:6.
10. E vakarautaka vakacava o Jiova na keda ivoli?
10 E vakarautaka vakacava o Jiova na keda ivoli? A tala mai vuravura e dua na luvena vakayalo uasivi. A rawa vei Jiova me tala mai e dua ga vei ira na agilosi, ia a sega ni vakayacora vaka kina. E tala mai o koya na luvena vakamareqeti duadua, na Luvena e duabau ga e vakatubura. (Wilika 1 Joni 4:9, 10.) E sega ni ka ni voraki vua na Luve ni Kalou qo me biuta na nona itikotiko vakalomalagi. (Filipai 2:7) Me vaka eda sa dikeva ena wase sa oti, e vakayacora o Jiova e dua na cakamana ena nona tokitaka na bula i Luvena ina katonigone i Meri. Ena veitaqomaki ni yalo tabu ni Kalou, e sucu rawa kina o Jisu me dua na tamata uasivi, qai sega ni vauci o koya ena itotogi mate a tau vei Atama kei ira na nona kawa.—Luke 1:35.
11. E rawa vakacava me lewe dua ga e keda ivoli na kawatamata kece?
11 E rawa vakacava me lewe dua ga e keda ivoli na tamata kece? Me saumi na taro oqori, vakasamataka mada se tekivu vakacava na noda mai valavala ca na tamata kece. A tekivu vei Atama ena nona sa valavala ca, sa kau tani kina na ka talei a soli taumada vua, na bula uasivi vakatamata. Sa sega kina ni rawa ni vakadewa na bula uasivi vei keda na nona kawa. Sa vakadewa ga na ivalavala ca kei na mate. Ia na kena veibasai o Jisu, e vakatokai koya na iVolatabu me “iotioti ni Atama,” e tamata uasivi, e sega na nona ivalavala ca. (1 Korinica 15:45) A lewe dua ga o Atama, sa mai sosomitaki koya tale ga e lewe dua, o Jisu, me rawa ni vakabulai keda kina. Nona sega ni cala o Jisu kei na nona talairawarawa vua na Kalou ena nona bula taucoko a sega ni dodonu kina me mate. Ia e bolea me solia nona bula uasivi me isosomi ni bula uasivi e vakayalia o Atama ena vuku ni nona ivalavala ca. Na ka e vakayacora o Jisu e vakarautaka kina na inuinui vei keda na kawa i Atama.—Roma 5: 19; 1 Korinica 15:21, 22.
12. Na cava e vakaraitaka votu o Jisu ena veika rarawa e sotava?
12 E vakamacalataka vinaka na iVolatabu na veika rarawa a sotava o Jisu ni bera nona mate. E warumisa na kuita e tau vua, e vako vakararawa, qai dua na ka na nona mosi ni bera ni mate ena kaunirarawa. (Joni 19:1, 16-18, 30; iKuri, tabana e 204-206) Cava me lai sotava sara kina o Jisu e levu na ka rarawa? Eda na qai dikeva ena ivola oqo na vakalelewa i Setani ena nona via vakaraitaka ni o ira na tamata era qaravi Jiova era na sega ni yalodina vua ke ra vakatovolei. Dua na ka na vakalelewa i Setani, ia e isogo sara ga ni gusuna na nona yalodina tiko ga o Jisu e dina ni sotava na veika mosimosi. E vakaraitaka votu o Jisu ni tamata uasivi e tu vua na galala ni vakatulewa, e rawa ni yalodina tu ga veitalia na ka ena cakava vua na Tevoro. Sa na wacava nona marautaka o Jiova na yalodina i Luvena lomani!—Vosa Vakaibalebale 27:11.
13. E saumi vakacava na keda ivoli?
13 E saumi vakacava na keda ivoli? Ena ika14 ni siga ni nodra vula na Jiu na Naisani, ena yabaki 33 G.V., e vakatara kina na Kalou me vakamatei na Luvena uasivi. E vakacabora kina “vakadua” o Jisu na nona bula uasivi vakatamata. (Iperiu 10:10) Ena ikatolu ni siga ni nona mate, sa qai vakaturi koya o Jiova ina bula vakayalo i lomalagi. E kea, e lai cabora kina vei Tamana na nona bula uasivi vakatamata mera voli lesu kina na kawa i Atama. (Iperiu 9:24) E ciqoma o Jiova, qai vakayagataka me kedra ivoli na kawa i Atama ni oya sara ga na ka e gadrevi me sereki kina na kawatamata mai na ivesu ni ivalavala ca kei na mate.—Wilika Roma 3:23, 24.
NA YAGA NI KEDA IVOLI
14, 15. Na cava meda cakava ke da vinakata me “vosoti na noda ivalavala ca”?
14 Eda sa ivalavala ca, ia e rawa ni sobuti keda na veivakalougatataki e vu mai na ivoli e vakarautaka o Jiova. Meda dikeva mada eso na ka ni veivakalougatataki eda na vakila ena gauna oqo kei na gauna se bera mai ena vuku ni iloloma uasivi qo ni Kalou.
15 Vosoti ni ivalavala ca. Me vaka nida sucu ivalavala ca, e ka ni sasaga dina meda cakava tiko ga na ka vinaka. Eda dau ivalavala ca kece ena vosa, se ka eda cakava. Ia, sa rawa ni “vosoti na noda ivalavala ca” ena vuku ni isoro ni veivoli i Jisu. (Kolosa 1:13, 14) Sa qai noda itavi meda vakaraitaka na veivutuni dina me rawa ni qai vosoti na noda ivalavala ca. E dodonu tale ga meda torovi Jiova ena yalomalumalumu ena noda masuti koya me vosoti keda ena yavu ni noda vakabauta na isoro ni veivoli i Luvena.—Wilika 1 Joni 1:8, 9.
16. Na cava e rawa kina vei keda meda qarava na Kalou ena lewaeloma savasava? Na cava na yaga ni lewaeloma savasava?
16 Savasava na noda lewaeloma ena mata ni Kalou. O koya e ca tiko na nona lewaeloma ena nanuma ni tawayaga na ka e cakava, e sega na betena. Ia, na veivosoti e rawati ena vuku ni ivoli e sa vakarawarawataka kina o Jiova noda qaravi koya ena lewaeloma savasava, e dina nida ivalavala ca. (Iperiu 9:13, 14) Eda na sega ni madua kina meda torovi Jiova. Sa rawa kina nida doudou meda torovi koya ena masu. (Iperiu 4:14-16) Noda saga me savasava tiko ga noda lewaeloma ena vakaceguya noda vakasama, eda na veiqaravi ena yalo vakacegu, eda na mamarau tale ga.
17. Na veivakalougatataki cava e rawa nida vakaivotavota kina ni mate ena vukuda o Jisu?
17 iNuinui ni bula tawamudu ena parataisi e vuravura. E kaya na Roma 6:23: “Na isau ni ivalavala ca na mate.” Qai tomana: “Ia na iloloma ni Kalou na bula tawamudu ena vuku i Karisito Jisu na noda Turaga.” Eda a veivosakitaka ena Wase 3 ni ivola oqo na veivakalougatataki ena yaco ni sa na parataisi na vuravura. (Vakatakila 21:3, 4) Na veivakalougatataki kece oqori, wili kina na bula tawamudu ena ituvaki totoka, e rawa ga ena nona mai mate ena vukuda o Jisu. Me rawa nida vakaivotavota ena ka ni veivakalougatataki oqo, e dodonu meda vakaraitaka nida vakavinavinakataka na iloloma uasivi ni Kalou, na keda ivoli.
O NA VAKARAITAKA VAKACAVA NOMU VAKAVINAVINAKA?
18. Na cava meda vakavinavinaka kina vakalevu vei Jiova ni vakarautaka na keda ivoli?
18 Na cava meda vakavinavinaka kina vakalevu vei Jiova ni vakarautaka na keda ivoli? E talei qai uasivi e dua na iloloma ke o kila ni o koya e solia e sega ni ka rawarawa na nona vakarautaka na iloloma oya. E tarai keda nida raica ni ka e lolomataki e vakavotuya sara ga na nona kauai dina o koya e lolomataka. Na keda ivoli e iloloma uasivi duadua vei ira kece na iloloma, ni vakayacora kina na Kalou na ka dredre duadua me bau cakava. E kaya na Joni 3:16: “Na levu ni nona lomani vuravura na Kalou e solia kina na Luvena e duabau ga e bulia.” Na vakarautaki ni ivoli e ivakaraitaki vakasakiti duadua ni nona lomani keda o Jiova. E vakaraitaka tale ga ni lomani keda o Jisu, baleta ni a tu vakarau o koya me solia na nona bula ena vukuda. (Wilika Joni 15:13.) E dodonu gona meda kila mai na vakarautaki ni keda ivoli ni iloloma qo e vakadeitaka nodrau lomani keda yadua o Jiova kei na Luvena.—Kalatia 2:20.
19, 20. Sala cava mo vakaraitaka kina ni o vakavinavinakataka na ivoli e vakarautaka vakayalololoma na Kalou?
19 O na vakaraitaka vakacava ni o vakavinavinakataka na ivoli e vakarautaka vakayalololoma na Kalou? Kena imatai, saga mo kilai koya na Dausolisoli Uasivi, o Jiova. (Joni 17:3) O na kilai koya ena nomu vulica na iVolatabu ni o vakayagataka sara ga na ivola oqo me nomu idusidusi. Ni o sa kilai Jiova, ena titobu na nomu lomani koya. Ni o sa lomani koya, o na vinakata sara ga mo vakamarautaki koya.—1 Joni 5:3.
20 Vakaraitaka ni o vakabauta na isoro ni veivoli i Jisu. A tukuni me baleti Jisu: “Ena bula tawamudu o koya e vakaraitaka ni vakabauta na Luvena.” (Joni 3:36) Eda na vakaraitaka vakacava nida vakabauti Jisu? Na vakabauta qo e sega ni vakaraitaki wale ga ena vosa. E kaya na Jemesa 2:26: “Ena mate . . . na vakabauta e sega ni cakacakataki.” Io, na vakabauta dina e vakaraitaki ni “cakacakataki.” Dua na sala eda vakaraitaka kina nida vakabauti Jisu oya ena noda solia noda vinaka kece meda vakatotomuri koya ena ka sara ga eda cakava, sega ena noda vosa wale ga.—Joni 13:15.
21, 22. (a) Na cava meda dau tiko kina ena iVakayakavi ni Turaga e veiyabaki? (b) Na cava ena vakamacalataki ena Wase 6 kei na 7?
21 Dau lakova na iVakananumi ni iVakayakavi ni Turaga. Ena yakavi ni ika14 ni Naisani, 33 G.V., e tauyavutaka kina o Jisu e dua na ivakananumi bibi e vakatokai ena iVolatabu me “iVakayakavi ni Turaga.” (1 Korinica 11:20; Maciu 26:26-28) E dau vakatokai tale ga me iVakananumi ni mate i Karisito. E vakarautaka na ivakananumi o Jisu mera kua kina ni guilecava na yapositolo kei ira kece na lotu vaKarisito dina ni nona solia nona bula vakatamata uasivi me mate e rawati kina na keda ivoli. E vakarota o Jisu ena vuku ni ivakananumi oqo: “Dou dau cakava qo mo dou vakananumi au kina.” (Luke 22:19) Noda vakananuma na mate i Karisito eda na sega ni guilecava kina na loloma uasivi i Jiova kei Jisu ena vakarautaki ni keda ivoli. Eda na vakaraitaka noda vakavinavinakataka na ivoli ena noda dau tiko ena soqo e veiyabaki e vakananumi kina na mate i Jisu. *
22 Na ivoli e vakarautaka o Jiova e dua dina na iloloma ena sega ni vakatauvatani rawa. (2 Korinica 9:14, 15) Na iloloma vakasakiti oqo e rawa sara mada ga ni yaga vei ira na sa mate. Ena sala cava? Ena vakamacalataki qo ena Wase 6 kei na 7.
^ para. 21 Raica na iKuri ena tabana e 206-208 ni na vakamatatataka na ibalebale ni iVakayakavi ni Turaga.


text:
NA VALE NI VAKATAWA (ITABATABA E VULICI) Seviteba 2017
Na itabataba qo e tiko kina na ulutaga me vulici ena Okotova 23 ina Noveba 26, 2017.
Bucina Mo Dau Lewai Iko Vinaka
Ena vukei iko vakacava na ivakaraitaki vakaivolatabu mo bucina qai vakaraitaka na itovo qo? Na cava e bibi kina meda bucina na lotu vaKarisito?
Vakatotomuri Jiova na Kalou Dauveinanumi
Dua na gauna o Jiova a vakatakilai koya vei Mosese ena nona cavuta na yacana kei na nona itovo. Na imatai ni itovo e tukuna oya ni dauyalololoma qai dauveinanumi. Na cava e okati kina, cava e bibi kina vei keda?
ITALANOA NI NONA BULA
Au Kalougata Niu Cakacaka kei Ira na Tacida Matua
E nanuma lesu ena marau o David Sinclair na nona itavi dokai me cakacaka vata kei ira na mataveitacini yalodina me 61 na yabaki e Peceli, e Brooklyn.
“Na Vosa ni Noda Kalou e Tudei me Tawamudu”
Na iVolatabu e ivola voli vakalevu duadua ni oti e vica na senitiuri na kena vakadewataki, e veiveisau na vosa kei na veiliutaki vakapolitiki, e saqati tale ga na kena cakacaka ni vakadewa.
‘Na Vosa ni Kalou e Kaukaua’
Levu era veisau nira vulica na Vosa ni Kalou. Na cava e vinakati me yaga kina na Vosa ni Kalou?
“Mo Yaloqaqa . . . Mo Cakava Sara”
Na cava meda yaloqaqa kina, eda na rawata vakacava?


text: 5 Au qai raica ena ligaimatau i koya e dabe ena idabedabe vakaturaga+ e dua na ivolavivigi e volai ruarua na yasana, e dregati vinaka ena vitu na drega.2 Au raica tale ga e dua na agilosi kaukaua e kacivaka ena domolevu: “O cei e ganiti koya me dolava na ivolavivigi kei na kena drega?”3 Ia e sega ni dua mai lomalagi, se vuravura, se ruku i vuravura e rawa ni dolava se wilika na ivolavivigi.4 Au sorova sara ga na tagi ni sega ni dua e ganita me dolava na ivolavivigi se me raica na ka e tu e loma.5 Ia e tukuna vei au e dua vei ira na qase: “Kua ni tagi. Raica! Na Laione ena yavusa i Juta,+ na kawa+ i Tevita,+ e sa qaqa+ me dolava na ivolavivigi kei na kena drega e vitu.”6 Au a raica tale ga ni duri tu ena maliwa* ni idabedabe vakaturaga, kei na va na kabula, kei ira na qase,+ e dua na lami+ e kena irairai ni sa vakamatei,+ e vitu na nona ileu, e vitu tale ga na matana e vakaibalebaletaka na vitu na yalo ni Kalou+ e sa talai yani e vuravura taucoko.7 E lako sara mai liu na Lami qai taura na ivolavivigi ena ligaimatau i koya e dabe tiko ena idabedabe vakaturaga.+8 Ni taura na ivolavivigi, eratou qai cuva e mata ni Lami na va na kabula kei ira na 24 na qase,+ era yadua tu na api, kei na boulu koula e sinai ena ka boivinaka. (Na ka boivinaka e vakaibalebaletaka na nodra masu na yalosavasava.)+9 Era lagata tale ga e dua na sere vou:+ “E ganiti kemuni moni taura na ivolavivigi, moni dolava tale ga na kena drega ni oni a vakamatei, ena nomuni dra tale ga oni voli ira kina na tamata me nona na Kalou+ mai na yavusa kece, na vosa kece, na matatamata kece, kei na matanitu kece,+10 oni lesi ira tale ga mera dua na matanitu,+ ra qai bete vua na noda Kalou,+ mera veiliutaki vakatui,+ mera liutaka na vuravura.”11 Au raica, au rogoca tale ga na domodra e levu na agilosi era wavokita na idabedabe vakaturaga, kei ratou na kabula, kei ira na qase, na kedra iwiliwili e oba vakaoba, e udolu vakaudolu,+12 era kaya ena domolevu: “Na Lami a vakamatei+ e ganita me nona na kaukaua, na iyau, na vuku, na qaqa, na vakarokoroko, na lagilagi, kei na vakavinavinaka.”+13 Na ibulibuli kece tale ga mai lomalagi, e vuravura, e ruku i vuravura,+ e wasawasa, io na ka kece e tu kina, au rogoca nira kaya: “Vei kemuni oni dabe tiko ena idabedabe vakaturaga,+ vei koya tale ga na Lami,+ me nomudrau na vakavinavinaka, na vakarokoroko,+ na lagilagi, kei na kaukaua me tawamudu.”+14 Eratou kaya tiko na va na kabula: “Emeni!” Era tekicuva na qase ra qai qarava na Kalou.


text:
Search music, mp3 or artists
You can search in a extensive database of mp3 collections
Savu Ni Delai Lomai Download
Free download Savu Ni Delai Lomai Download mp3 for free
Savu Ni Delai Lomai Vol 9 - Na mosi qo_latest_releasing soon_2017
Source: youtube
Savu Ni Delai Lomai - Mositi Au
Source: youtube
Savu Ni Delai Lomai - 06 Buna
Source: youtube
Savu Ni Delai Lomai - Au Wawa Tu
Source: youtube
Na Mosi Qo - Timeshifts Dj ft Savu Ni Delai Lomai 2017 (Full Mix 🎵)
Source: youtube
Savu Ni Delai Lomai - Diva ( Procera Rmx)
Source: youtube
MOMOSI NI TOVO(SAVU NI DELAI LOMAI 2)
Source: youtube
Savu ni Delai Lomai - Rui Mosita Lyrics
Source: youtube
Volita na Yagoqu (04)_ Savu ni Delai Lomai
Source: youtube
Savu Ni Delai Lomai (Vol 8) - Adi Lusiana
Source: youtube


text:
RA TAROGA NA ITABAGONE
Vakacava ke Rau Tauvimate Noqu iTubutubu?
Levu na itabagone era sega ni kauaitaka tu na veiqaravi, ni rawa ni taura e dua na gauna me qai tauvimate bibi e dua vei rau na itubutubu.
Ia vakacava ke rau tauvimate nomu itubutubu ni o se qai tubu cake tiko? Dikeva na ka rau sotava e rua na itabagone qo.
iTalanoa kei Emmaline
E tauvi tinaqu na Ehlers-Danlos syndrome (EDS), e mate mosimosi qai sega na kena iwali. Na mate qori e tara na isema ni yago, kuli ni yago, kei na sala ni dra.
E qai ca ga vakalevu na ituvaki kei Na ena loma ni tini na yabaki sa oti, ni sega ni dua na iwali ni mate qori. Levu na gauna e dau malumu na pamu ni dra e yagona e lai rivarivabitaki kina na nona bula. Ena so na gauna sa dau vinakata ga me mate ena levu ni mosi e vakila e yagona.
Keitou iVakadinadina i Jiova vakavuvale, qai dua na ka nodra dau veivakacegui na lewe ni ivavakoso keitou lewena! Kena ivakaraitaki, dua na goneyalewa keirau yabaki vata a volavola vei keitou vakavuvale. E kaya ni lomani keitou vakalevu e tu vakarau tale ga me vukei keitou ena ka keitou vinakata. E talei dina na itokani va qori!
E vukei au vakalevu na iVolatabu. Kena ivakaraitaki, dua vei ira na tikinivolatabu au taleitaka na Same 34:18, e kaya: “E voleka o Jiova vei ira sa ramusu na lomadra.” Dua tale na Iperiu 13:6, e kaya: “E dau vukei au o Jiova, au na sega ni rere.”
Au raica ni vakaibalebale dina vei au na ikarua ni tikinivolatabu. Au dau rerevaka de qai mate o tinaqu. Dua na ka noqu lomani koya, au dau vakavinavinakataka na siga yadua au tiko vata kina kei koya. Na tikinivolatabu qori e vakanuideitaki au me baleta na veigauna se bera mai kei na ituvaki cava ga e salavata mai.
Dua tale na ka au rerevaka tiko. Na EDS e mate ni kawa, a tauvi buqu kei tinaqu, qo sa tauvi au. Ia na Iperiu 13:6 e vakadeitaka vei au ni o Jiova ena “vukei au” ena ituvaki qori.
Ena gauna mada ga qo au saga meu vakavinavinakataka ga na veika sa tiko rawa. Meu guilecava na veika sa sivi qai kua ni leqataka na veigauna se bera mai. E dau vakavu lomabibi vei au keu vakatauvatana na ka sa sega ni rawata o Na kei na veika e dau rawata e liu. Ia e kaya na iVolatabu ni ka ni veivakatovolei eda sotava e “lekaleka qai mamada” ni vakatauvatani kei na inuinui ni bula tawamudu se bera mai.—2 Korinica 4:17; Vakatakila 21:1-4.
Vakasamataka mada: Cava e vukei Emmaline me donu tiko ga kina nona rai? E rawa vakacava ni donu tiko ga nomu rai ni o sotava na veika dredre?
iTalanoa kei Emily
Niu se vuli tiko ena sekeneri, a tarai Ta vakalekaleka na lomabibi. E vaka ga sa yali na tamaqu dina qai sosomitaki ena dua na tagane vou. Tekivu mai na gauna qori sa dau vakila o Ta na rarawa, rere vakalialia, kei na nuiqawaqawa. E tinikalima na yabaki nona sotava tiko mai na ituvaki qori. Dua na ka na kena mosi vua me rarawa tiko, dina ga ni kila ni sega ni dua na vuna vinaka me va kina qori!
Keitou iVakadinadina i Jiova, dua na ka nodra dau tokoni keitou vakavuvale o ira ena ivavakoso keitou lewena. Era yalovinaka ra qai vakaraitaka na yalo ni veikauaitaki dina. Era dau vakauqeti tamaqu ni tiko na kena yaga ena ivavakoso. Niu raica nona vosota tiko o Ta na ituvaki e sotava, au sa qai lomani koya ga vakalevu.
Au nanumi tamaqu sara ga. E turaga mamarau, ia qo sa lomaocaoca qai vakila vakalevu na rarawa. E ca na lomaqu niu raica nona vala tiko e veisiga kei na meca e sega ni laurai e tiko ena loma ni nona vakasama.
Ia dua na ka nona sasaga o Ta me bulabula tiko ga kina. Ni sotava e dua na ituvaki dredre e wilika vakalalai na iVolatabu ena dua na siga ke vica mada ga na tikina. Qori e vakaukauataki koya sara ga vakalevu. Na ituvatuva lailai qori e veivakabulai. Dua na ka na levu ni noqu sakitaki koya ena gauna e sotava kina na ituvaki qori.
Au taleitaka vakalevu na Niemaia 8:10, e kaya: “Kaukaua na marau e solia o Jiova.” Au vakila na dina ni tikinivolatabu qori. Na marau au vakila niu maliwai ira na tamata i Jiova ena soqoni, vakaitavi qai vakaogai au ena veika vakayalo, e vukei au vakalevu qori ena ituvaki dredre au sotava. Au vakila tale ga na vakacegu. Au vulica ena ivakaraitaki i tamaqu se mani dredre cava o sotava, o Jiova ena tokoni iko tu ga.
Vakasamataka mada: E tokoni tamana vakacava o Emily ena nona tauvimate bibi? O na vukea vakacava e dua e yalolailai?


text: Na same i Tevita.א [Alefa]37 Kua ni rarawa* ena vukudra na tamata ca.Se vuvutaki ira na daucakacala.+2 Era na malai totolo ga vaka na co+Qai raqosa yani vaka na co vou e drokadroka.ב [Peca]3 Nuitaki Jiova qai cakava na ka vinaka,+Vakaitikotiko ga e vuravura* qai cakacaka ena yalodina.+4 Mo rekitaki Jiova,*Ena qai solia vei iko na veika e gadreva na lomamu.ג [Kimela]5 Tataunaka na nomu sala vei* Jiova,+Vakararavi vua, ena qai yavala ena vukumu o koya.+6 Ena vakavuna me serau vaka na kida ni mataka na nomu yalododonu,Me vaka tale ga na matanisiga ena sigalevu tutu na nomu lewadodonu.ד [Teleca]7 Galu tiko ga ena mata i Jiova+Qai waraki koya ena vakanuinui.*Kua ni rarawataka na tamataE rawaka ni vakayacora na nona lalawa.+ה [Ai]8 Mo biuta na cudru qai vakanadakuya na katakata,+Kua ni rarawa qai goleva na caka ca.*9 Nira na vakarusai laivi na daucaka ca,+Ia o ira na dau nuitaki Jiova era na taukena na vuravura.+ו [Vau]10 Malua mada vakalailai, sa na sega vakadua na daucaka ca,+O na rai ena vanua era tu kina e liu,Era na yali kina.+11 Ia era na taukena na vuravura na yalomalumalumu,+Era na kunea na marau vakasakiti ena levu ni vakacegu.+ז [Sayini]12 Na daucaka ca e dau bukia na kena vere na yalododonu,+E vaqurubati vua.13 Ia o Jiova ena dredrevaki koya,Ni kila o koya ni na yaco mai na nona siga.+ח [Eca]14 Era ucuna mai na nodra iseleiwau na daucaka ca, ra qai loveca* nodra dakaititiMera vakabalei kina na vakaloloma kei na dravudravua,Mera vakamatei kina o ira e dodonu na nodra sala.15 Ia na nodra iseleiwau ena suaka na lomadra,+Na nodra dakaititi ena musulaki.ט [Teca]16 E vinaka sara na ka lailai e tu vua na yalododonuMai na ka e bini tu vei ira e levu na daucaka ca.+17 Ni na musuki na ligadra na daucaka ca,Ia ena tokoni ira na yalododonu o Jiova.י [Yota]18 E kila vinaka o Jiova na ka era sotava na tamata tawacala,*Ena sega ni mudu na nodra ivotavota.+19 Era na sega ni vakamadualaki ena gauna ni leqa,Era na bula sautu ena gauna ni dausiga.כ [Kafa]20 Ia era na rusa na daucaka ca,+Era na yali na meca i Jiova me vaka na veico bulabula,Era na yali vaka na kubou.ל [Lameta]21 E dau dinau na daucaka ca qai sega ni sauma lesu,Ia na yalododonu e yalosavu* qai dau lomasoli.+22 Era na taukeni vuravura o ira na vakalougatataki mai vua,Ia era na vakarusai laivi o ira na cudruvi mai vua.+מ [Memi]23 O Jiova e dusimaka* na ilakolako ni tamata+Ni kunea o koya na marau ena nona sala.+24 Ke bale mada ga o koya, ena sega ni davo vakatoboicu,+Ni tokoni koya o Jiova ena ligana.+נ [Nuni]25 Au a gone, qo au sa qase,Ia au sega ni raica e dua na yalododonu me biu wale tu,+Se ra vaqara madrai* na luvena.+26 E dau soli ka vakarawarawa o koya,+Era na vakalougatataki tale ga na luvena.ס [Sameki]27 Gole tani mai na ca qai cakava na ka vinaka,+O na qai tu ga me sega ni mudu.28 Ni taleitaka na lewadodonu o Jiova,Ena sega ni biuti ira na nona tamata yalodina.+ע [Ayini]Era na taqomaki tiko ga,+Ia na kawa ni daucaka ca ena vakarusai laivi.+29 O ira na yalododonu era na taukena na vuravura,+Era na qai bula tawamudu kina.+פ [Pe]30 Na gusuna na yalododonu e tukuna tu ga na vuku,*Na yamena tale ga e tukuna na lewadodonu.+31 Sa tu ga e lomana+ na lawa ni Kalou,Ena sega ni tataivatia na nona ilakolako.+צ [Sati]32 Na daucaka ca e vakaraica voli na yalododonu,E saga tiko me vakamatei koya.33 Ia o Jiova ena sega ni biuti koya ina liga ni tamata oya+Se vakacalai koya ni sa lewai.+ק [Kofa]34 Nuitaki Jiova qai muria nona sala,Ena qai vakacerecerei iko mo taukena na vuravura.Nira vakarusai laivi na daucaka ca,+ o na raica sara ga.+ח [Resi]35 Au sa raica na daucaka ca tawalolomaNi tete yani me vaka na vunikau bulabula ena kena qele dina.+36 Ia sa takali yani vakasauri o koya qai yali sara,+Au vaqarai koya tiko ga, ia e sega ni kune rawa.+ש [Sini]37 Vakasamataki koya e tawacala,*Qai raici koya tiko ga na yalododonu,+Ni na vakacegu nona veigauna se bera mai.+38 Ia o ira kece na dau talaidredre era na vakarusai,Na nodra veigauna se bera mai na daucaka ca ena muduki.+ת [Tau]39 Na nodra vakabulai na yalododonu e vu mai vei Jiova,+O koya na nodra ivunivuni ena gauna ni leqa.+40 Ena vukei ira o Jiova qai vueti ira.+Ena vueti ira mai vei ira na daucaka ca qai vakabulai ira,Nira vakaruru vua.+


text:
LESONI 2
O Cei na Kalou Dina?
E dua ga na Kalou dina, na yacana o Jiova. (Same 83:18) E yalo na Kalou, e sega ni rawa nida raici koya. E lomani keda, e vinakata meda lomani koya, meda dau veilomani tale ga. (Maciu 22:35-40) O koya e Cecere Duadua, e bulia na ka kece.
Na imatai ni nona ibulibuli na Kalou e kabula vakayalo kaukaua qai kilai e muri me o Jisu Karisito. A buli ira tale ga na agilosi o Jiova.
O Jiova a bulia na ka kece e lomalagi . . . kei na ka kece e vuravura. Vakatakila 4:11
Na Kalou o Jiova a bulia na kalokalo, na vuravura kei na ka kece e tu kina.
A buli Atama na imatai ni tamata mai na kuvuniqele.


text:
NA VALE NI VAKATAWA (ITABATABA E VULICI) Epereli 2017
Na itabataba qo e tiko kina na ulutaga e vulici ena Me 29 ina Julai 2, 2017.
“Mo Vakayacora na ka o Bubuluitaka”
Na cava na bubului? Na cava e kaya na iVolatabu me baleta na bubului vua na Kalou?
Na Cava ena Kau Tani ni Yaco Mai na Matanitu ni Kalou?
E kaya na iVolatabu ni sa “takali tiko yani na vuravura.” Na cava e okati ena “vuravura” qori?
ITALANOA NI NONA BULA
Au Vinakata ga Meu Sotia i Karisito
Ni bese ni tauri iyaragi me valuti ira kina era matatamata vata, e qai sotava o Demetrius Psarras e levu na ka ni veivakatovolei.
E Dau Cakava na ka e Dodonu “na Turaganilewa ni Vuravura Taucoko”
Na cava e rawa ni tukuni kina ni dau lewadodonu tu ga na Kalou? Na cava e bibi kina vei ira na lotu vaKarisito nikua?
O Dau Vakaraitaka na Lewadodonu me Vakataki Jiova?
E bibi na yalomalumalumu kei na veivosoti meda vakaraitaka kina na lewadodonu me vakataki Jiova. Na vuna?
Me Vakacaucautaki o Jiova ena Nomuni Dau Bolecakacaka!
E talei vua na Kalou na nodra sasaga na nona dauveiqaravi mera vakaitavi ena kena vakayacori na nona inaki, se vakacava sara na levu ni ka era rawata.


text:
ENA nona dolava na bose me baleta na waitui e Niu Ioka na noda Paraiminisita, o Voreqe Bainimarama vakadeitaka vei ira na vakarorogo ni sa lutu sobu na bulabula ni noda waitui ena noda vuravura.
Tukuna ni sega ni ka rawarawa na veika era sotava tiko na veimatanitu lalai ena Pasifika, vakauasivi o ira era sotava sara tikoga na revurevu ni draki veisau.
Vakadeitaka ena bose oqo o Bainimarama ni kena sa katakata na cagi ena maliwa lala, vakavuna na kena sa tubu cake na i vakatagedegede ni waitui, ka laki vakaleqa na veika bula tale eso era tu ena noda veibaravi.
E vakavinavinakataka talega na matanitu o Sweden o Bainimarama ena nodratou tutaka na kena maroroi ka taqomaki na noda waitui kei na veitokoni ena vuku ni veika e gadrevi me da na vakanamata kece kina na veimatanitu ena noda vuravura.
E veivakauqeti tiko vei ira na i tabagone, o Bainimarama ni rawa vei ira mera na vakadewataka na i tukutuku ka me rawa ni yaco na veisau ena kena maroroi na noda waitui.
Kuria ni levu na gauna e da benuca na tolo ni uciwai, kei na tobu ena noda veikoro kei na i tikotiko, eda sega ni kila ni veika kece oqori ena laki tini kece ena noda waitui.
Tukuna o Bainimarama na levu ni benu ca ena palasitika, kei na benu tale eso eda laki sovara tu ena noda waitui, e laki vakavuna tale e levu na leqa vei ira na ika kei na veika bula era tiko ena loma ni noda waitui.
Vakadeitaka talega ni sa lekaleka na gauna, ka dodonu me da yalo vata mai ena kena taqomaki na noda vuravura mai na revurevu ni draki veisau ena veiyasai vuravura.
E tukuna o Bainimarama ni kerea na nodra veitokoni e rauta ni 7.5 na bilioni na lewei vuravura ena kena tutaki ka vakalailaitaki na revurevu ni draki veisau e sa tarai keda kece tiko.
E vakavinavinakataki ira na veimatanitu kei na matabose kei vuravura ena kena qaravi na bose oqo mai Niu Ioka ena loma ni macawa oqo.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Christian Hymns & Songs - Miserere mei, Deus (Fijian 번역)
라틴어
Miserere mei, Deus
Miserere mei, Deus
Secundum magnam misericordiam tuam
Et secundum multitudinem miserationum tuarum
Dele iniquitatem meam
Amplius lava me ab iniquitate mea
Et a peccato meo munda me
Quoniam iniquitatem meam ego cognosco
Et peccatum meum contra me est semper
Tibi soli peccavi
Et malum coram te feci
Ut iustificeris in sermonibus tuis
Et vincas cum iudicaris
Ecce enim in iniquitatibus conceptus sum
Et in peccatis concepit me mater mea
Ecce enim veritatem dilexisti incerta
Et occulta sapientiae tuae manifestasti mihi
Asparges me hysopo et mundabor
Lavabis me et super nivem dealbabor
Auditui meo dabis gaudium
Et laetitiam exultabunt ossa humiliata
Averte faciem tuam a peccatis meis
Et omnes iniquitates meas dele
Cor mundum crea in me Deus
Et spiritum rectum innova in visceribus meis
Ne proicias me a facie tua
Et spiritum sanctum tuum ne auferas a me
Redde mihi laetitiam salutaris tui
Et spiritu principali confirma me
Docebo iniquos vias tuas
Et impii ad te convertentur
Libera me de sanguinibus
Deus, Deus salutis meae
Exultabit lingua mea iustitiam tuam
Domine labia mea aperies
Et os meum adnuntiabit laudem tuam
Quoniam si voluisses sacrificium dedissem utique
Holocaustis non delectaberis
Sacrificium Deo spiritus contribulatus
Cor contritum et humiliatum
Deus non spernet
Benigne fac Domine in bona voluntate tua Sion
Et aedificentur muri Hierusalem
Tunc acceptabis sacrificium iustitiae
oblationes et holocausta
Tunc inponent super altare tuum vitulos.
Fijian 번역
Mo ni yaloloma mai vei au, na noqu Kalou
Mo ni yaloloma mai vei au, na noqu Kalou,
Me vaka na Nomuni yalovinaka
Me vaka na Nomuni yalololoma,
Mo ni bokoca na noqu cakacala.
Mo ni silisavai au sara mai na noqu cakacakavakasisila,
Ka vakasavasavataki au mai na noquivalavala ca.
Au sa vakadinadinataka na noqu caka cala, kasa tu ga e mataqu na noqu i valavala ca.
Vei kemuni, vei Kemuni duadua ga au saivalavala ca kina,
Au sa cakava na ka ca oqo e Matamuni
Mo ni kune kina ni o ni sa vosa,
Kasega ni beitaki ni o ni sa lewa.
E dina, au sa vakatuburi e nai valavalavakasisila,
Io, ena i valavala ca sa kunekunetaki aumai kina o tinaqu.
Io, o Ni sa vinakata na dina mai na vu ni yalo,
Kei na ka vuni sara, o Ni na vakatakila kina vei auna yalomatua.
Me’u vakasavasavataki ena sovu, au na qaisavasava
Me’u silisavai, au na qai vulavula cakesara mai na uca cevata.
Me’u vakarautaki me’u rogoca na reki kei namarau,
Me ra marau tale kina na sui sa ramusu oti.
Mo ni ubia na matamuni mai na noqu ivalavala ca,
Ka qusia laivi na noqu cakacakavakasisila kecega.
Mo ni bulia vou tale e lomaqu e dua na yalosavasava, na Kalou,
Ka mo Ni vakavouia tikoga nayalo oqo sa dei tiko e lomaqu.
Me’u kua ni kautani mai Matamuni,
Kuatalega ni kauta tani na Nomuni Yalo Tabu mai veiau.
Me vakalesui tale vei au, na reki ni noqu savakabulai
Ka me’u tarai cake tikoga ena Yalomunina Yalo Tabu Vinaka.
Au na qai vakatavulica vei ira na daucakacala na Nomuni sala, kei ira nai valavala ca era navakabulai.
Na Kalou, mo Ni vakabulai au mai naveibeitaki ni vakadave dra, Na noqu i Vakabula.
Na yamequ ena lagata vakarogolevu na Nomuniyalododonu.
I Jiova, me dolavi na tebenigusuqu,
me’u dalaga vakalevu ni’u seretaka ka vakatakila na Nomuni cecere.
O ni sa sega ni gadreva nai soro kei nai sorokama,
O Ni sa sega ni marautaka, de na rawarawavei au me’u solia.
Nai soro vei Jiova na yalo sa bibivoro kakakavorovoro nai soro vaka oqo, na Kalou,
O Nina sega sara ni beca.
Cakava na ka vinaka, ena Nomuni marautaki Saioni
Tara tale na bai kei Jerusalemi.
O Ni na qai marautaka nai soro niyalododonu,
Nai soro kama kei nai soro e taucoko
Era na vakacabora na bulumakau e taucoko meisoro,
Ena Nomuni i cabocabo ni soro.
"Miserere mei, Deus"의 다른 번역
라틴어 → Fijian
Christian Hymns & Songs: Top 6
코멘트


text:
Era Dau Vakaleqa na Vuvale na iVakadinadina i Jiova se ra Vaqaqacotaka?
Keimami dau vaqaqacotaka na vuvale na iVakadinadina i Jiova. Keimami doka na Kalou ni o koya na Dauveibuli e tauyavutaka na vuvale. (Vakatekivu 2:21-24; Efeso 3:14, 15) Sa ra vakila tiko e levu na vuvale na yaga ni ivakavuvuli vakaivolatabu e vakarautaka na Kalou ena nona Vosa, e qaqaco vinaka qai marautaki kina nodra bula vakawati.
Era Uqeta Vakacava na Duavata ena Vuvale
Keimami saga vagumatua me keimami muria na ivakasala ena iVolatabu, ni qori ena vukea e dua me tagane vakawati vinaka, yalewa vakawati vinaka, itubutubu vinaka tale ga. (Vosa Vakaibalebale 31:10-31; Efeso 5:22–6:4; 1 Timoci 5:8) Na ivakavuvuli vuku ena iVolatabu e sa yaga tiko vei ira mada ga na vuvale duidui lotu. (1 Pita 3:1, 2) Dikeva mada na ka era tukuna eso era sega ni iVakadinadina, ia e qai mai iVakadinadina i Jiova na watidra:
“E tikoyavavala neirau vuvale ena imatai ni ono na yabaki. Ni mai dua na iVakadinadina i Jiova o Ivete na watiqu, sa qai dau yalololoma qai vosovoso vakalevu. Na veisau e cakava e vakavinakataka neirau bula vakawati.”—Clauir, mai Brazil.
“Au sega ni taleitaka nona tekivu vulica na iVolatabu o Chansa na watiqu kei ira na iVakadinadina i Jiova, niu nanuma nira dau vakaleqa na vuvale. Ia qo au raica ni vukea dina neirau bula vakawati na iVolatabu.”—Agness, mai Zambia.
Nida cakacaka vakaitalatala, eda vakaraitaka vei ira na wekada ni vakavuvuli ena iVolatabu e rawa ni vukei ira me
Vinaka na imatai ni yabaki ni vakawati
Veimaliwai vinaka kei ira na vugodra
Lewa vinaka na ilavo
Vulica na veivosoti
Vakavulica na luvedra
Ke dua e tavuki me iVakadinadina i Jiova, ena rawa ni vakaleqa na vakawati?
Ena so na gauna e rawa. Kena ivakaraitaki, e laurai ena dua na vakadidike a caka ena 1998 ni 1 mai na 20 na vakawati, e dua ga vei rau na veiwatini e iVakadinadina, ia e vakila o koya na dredre ena gauna a tavuki kina.
E tukuna taumada o Jisu nira na vakila na dredre ena lomanivuvale o ira na muria na nona ivakavuvuli. (Maciu 10:32-36) E vola na daunitukutuku makawa o Will Durant, “era totogitaki na lotu vaKarisito nira vakaleqa na vuvale” * ena veivanua e qali e Roma, e va tale ga qori nodra totogitaki eso na iVakadinadina i Jiova nikua. Kena ibalebale qo nira vakavuna na iVakadinadina na leqa qori?
Ni vakatulewataki nodra beitaki na iVakadinadina i Jiova nira dau vakaleqa na vuvale, e tukuna na mataveilewai me baleta na nodra dodonu na lewenivanua e Urope (European Court of Human Rights), ni o ira na lewe ni vuvale sega ni iVakadinadina era dau vakaleqa na duavata nira sega ni via “ciqoma se doka na nodra galala ni sokalou na wekadra.” E tomana na Mataveilewai: “Na ituvaki qo e dau laurai vakalevu vei ira na veiwatini e duidui nodra vakabauta, wili kina o ira na iVakadinadina i Jiova.” * Nira vakacacani mada ga ena vuku ni nodra lotu, era na saga na iVakadinadina i Jiova mera muria na ivakasala ena iVolatabu: “Kua ni sauma na ca e caka vei kemuni. . . . Ke rawa, saga moni veiyaloni kei ira na tamata kece ga.”—Roma 12:17, 18.
Era vakabauta na iVakadinadina i Jiova mera vakawati ga ena loma ni nodra lotu
Keimami muria na ivakaro ena iVolatabu me vakawati “ga ena Turaga,” oya me keimami vakawatitaka ga e dua keimami vakabauta vata. (1 Korinica 7:39) E vakaivolatabu qai yaga na ivakaro qo. Kena ivakaraitaki, ena dua na ulutaga ni ivola Journal of Marriage and Family ena 2010 e tukuni kina ni “veiwatini e tautauvata na nodrau lotu, kei na nodrau vakabauta” e dau vinaka cake sara na nodrau veimaliwai. *
Ia, keimami sega ni dauveiuqeti mera veibiu na veiwatini ke dua vei rau e sega ni iVakadinadina. E kaya na iVolatabu: “Ke dua na tacida tagane e sega ni vakabauta o watina, qai vakadonuya o yalewa me rau tiko vata ga, me kua ni biuti koya o tagane. Na yalewa tale ga e duatani na vakabauta i watina, qai vakadonuya o tagane me rau tiko vata ga, me kua ni biuti koya o yalewa.” (1 Korinica 7:12, 13) Keimami muria na ivakaro qori na iVakadinadina i Jiova.
^ para. 17 Raica Caesar and Christ, tabana e 647.
^ para. 18 Raica na vakatulewa e caka ena kisi ni veilewai me baleti ira na iVakadinadina i Jiova e Moscow kei na so tale. Rusia, tabana e 26-27, parakaravu 111.
^ para. 20 Raica na Journal of Marriage and Family, Volume 72, Number 4, (Okosita 2010), tabana e 963.


text:
Cava Mo Cakava Mo Kila Vinaka Kina na iVolatabu?
Kena iSau Vakaivolatabu
E vakamacalataki ena iVolatabu na ka mo cakava mo kila vinaka kina. Se mani vakacava nomu isususu, na itukutuku ni Kalou ena iVolatabu ‘
e sega ni dredre sara, se mo sega ni yacova rawa.’—Vakarua 30:11.
Ka mo cakava mo kila vinaka kina na iVolatabu
Rai donu. Mo ciqoma na iVolatabu ni Vosa ni Kalou. Mo yalomalumalumu, ni cati ira na viavialevu na Kalou. (1 Cesalonaika 2:13; Jemesa 4:6) Me kua ni tiko vei iko na vakabauta vakamataboko, ni vinakata na Kalou mo vakayagataka na ‘
nomu vakasama.’—Roma 12:1, 2.
Kerea na vuku. E kaya na iVolatabu ena Vosa Vakaibalebale 3:5, “
Mo kua ni vakararavi ena nomu yalomatua.” Ia mo “
kerea tiko ga vua na Kalou” na vuku mo kila vinaka na iVolatabu.—Jemesa 1:5.
Vulica wasoma. Ena levu sara na ka o kila ni o vulica wasoma na iVolatabu ni vakatauvatani kei na nomu vulica vagauna.—Josua 1:8.
Vulica vakaiulutaga. Ena yaga dina na ka o vulica ena iVolatabu ke o vulica vakaiulutaga, oya mo dikeva vinaka na ka e tukuna na iVolatabu ena dua na ulutaga se usutu. Mo tekivu mada ena ‘
imatai ni lesoni’ qai ‘
toso tiko ga i liu ina ivakavuvuli matua.’ (Iperiu 6:1, 2, Easy-to-Read Version) O na raica ni o rawa ni veidutaitaka na veitikinivolatabu mo kila na kedra veisemati, vakabibi na veitikina e “
kilakilai dredre.”—2 Pita 3:16.
Ciqoma na veivuke. E uqeti keda na iVolatabu meda ciqoma nodra veivuke na kila vinaka na iVolatabu. (Cakacaka 8:30, 31) O ira na iVakadinadina i Jiova era dau veivakavulici wale ena iVolatabu. Me vakataki ira na lotu vaKarisito taumada, era vakayagataka na idusidusi vakaivolatabu mera vukea kina e levu mera kila na ka e tukuni ena iVolatabu.—Cakacaka 17:2, 3.
Ka e sega ni bibi
Vuli vinaka. Eratou kila na iVolatabu na le 12 na yapositolo i Jisu ratou qai veivakavulici kina. Ia era tukuna eso ni ratou “
sega ni vuli vinaka sara ratou qai tauvanua ga.”—Cakacaka 4:13.
iLavo. O rawa ni vulica wale na iVolatabu. E kaya o Jisu vei ratou nona tisaipeli: “E soli wale vei kemudou, dou solia wale tale ga.”—Maciu 10:8.


text:
Manumanu vuka
Manumanu vuka — E dua na manumanu.
Contents
Manumanu vuka e Viti[Veisautaki | edit source]
E a vakayacora na tabana ni veiqaravi oqo na BirdLife International Fiji e dua na vakadidike ni yaubula eso ena loma ni vanua. Nai naki levu ni vakadidike sai koya me kilai ka volaitukutukutaki na veika eso ka rawa ni laurai ena loma ni veikau.
Manumanu Vuka ni Vanua e Viti[Veisautaki | edit source]
Manumanu Vuka ni Waitui kei na Veimatasawa[Veisautaki | edit source]
Manumanu Vuka e na veiyanuyanu[Veisautaki | edit source]
[Veisautaki | edit source]
- Vanua ni Manumanu Vuka (VMV)


text:
“Tagi Vata kei Ira Era Tagi”
“Moni veivakayaloqaqataki tiko, moni veivakauqeti.”—1 CES. 5:11.
1, 2. Na cava meda veivosakitaka kina na sala mera vakacegui kina na lolosi tu? (Raica na imatai ni iyaloyalo.)
E TUKUNA o Susi: “Ni oti e dua na yabaki na takali ni luvei keirau tagane, keirau sa qai vakila na mosi.” E tukuna e dua tale na lotu vaKarisito ni gauna e takali vakasauri kina o watina, e “sega ni tukuni rawa na vusolo ni lomana.” Ka ni rarawa nira vakila tale tu ga qori e levu. Levu na tacida era rairai sega ni namaka me yaco qori ni bera na Amaketoni. Ke sa takali e dua o daulomana se o kila ni lolosi tiko e dua, o na rairai vaqaqa: ‘Era na vakacegui vakacava o ira na lolosi tiko?’
2 De dua eda sa rogoca ni na oti ga na lolosi ni toso na gauna. Vakacava e dina qori? E kaya e dua na yada, “Au raica ni veivuke vakalevu na ka e cakava e dua ni toso na gauna.” Me vaka ga na mavoa, ena seavu vakamalua na mosi ni lomada ke kauaitaki vakayalololoma. Era na vakacegui vakacava na lolosi tu?
O JIOVA—“NA KALOU E DAU VAKACEGUI KEDA ENA KA KECE”
3, 4. Na cava eda nuidei kina ni kila vinaka o Jiova nodra vinakata na lolosi tu mera vakacegui?
3 O Jiova duadua ga na Tamada vakalomalagi e vu ni vakacegu dina. (Wilika 2 Korinica 1:3, 4.) E ivakaraitaki vinaka duadua ni yalololoma o Jiova, me vaka e vakadeitaka vei ira nona tamata: “O yau ga au na vakacegui kemuni.”—Aisea 51:12; Same 119:50, 52, 76.
4 Na Tamada dauloloma qo e vakila tale ga na nodra takali eso e daulomana, me vakataki Eparama, Aisake, Jekope, Mosese kei Tui Tevita. (Tiko 12:6-8; Maciu 22:31, 32; Caka. 13:22) E vakadeitaka na Vosa ni Kalou ni vakanamata tu o Jiova ena gauna ena vakaturi ratou tale kina, ni qori na ka sara ga e via cakava tu. (Jope 14:14, 15) Eratou na marau qai bulabula vinaka. Me nanumi tale ga ni a mate vakaloloma na Luvena lomani na Kalou e dau ‘taleitaka vakalevu.’ (Vkai. 8:22, 30) E sega ni vakamacalataki rawa na nona rarawa o Jiova.—Joni 5:20; 10:17.
5, 6. Ena vakacegui keda vakacava o Jiova?
5 Eda nuidei ni na vukei keda o Jiova. Meda kua gona ni tusuka ni talaucaka na ka eda lolositaka tiko vua ena masu. E veivakacegui dina ni kila o Jiova na noda rarawa, ena vakarautaka tale ga na veivakacegui eda vinakata! Ia e cakava vakacava qori?
6 Dua na sala oya nona vakayagataka na “veivakacegui ni yalo tabu.” (Caka. 9:31) Na yalo tabu e dua dina na ivurevure levu ni vakacegu. E yalataka o Jisu ni na “solia” na Tamana vakalomalagi “na yalo tabu vei ira era kerea vua.” (Luke 11:13) E kaya o Susi a tukuni taumada: “Levu na gauna keitou dau tekiduru ena masu me vakacegui keitou o Jiova. Na gauna taucoko qori, e taqomaka na loma i keitou kei na neitou vakasama na vakacegu ni Kalou.”—Wilika Filipai 4:6, 7.
O JISU—NA BETE LEVU DAULOLOMA
7, 8. Na cava eda nuidei kina ni na vakacegui keda o Jisu?
7 Na nona dauveikauaitaki vakayalololoma o Jiova e vakavotui vinaka sara ga ena loloma i Luvena o Jisu, kei na ka e cakava ni tiko e vuravura. (Joni 5:19) E talai mai me vakacegui ira “na vusolo na lomadra” kei ira “kece na tagi.” (Aisea 61:1, 2; Luke 4:17-21) E kilai o Jisu ena levu ni nona dauloloma—nona veinanumi qai kila vinaka nodra rarawa na tamata, kei na nona via vakacegui ira sara ga mai vu ni lomana.—Iper. 2:17.
8 Ni se cauravou lailai o Jisu, de dua a takali eso na lewe ni nona vuvale se o ira nona veikilai. A rairai takali o Josefa na tamana vakacabecabe ni se gone. * Vakasamataka mada na nona lolosi na gonetagane dauloloma o Jisu ni se itabagone se yabaki 20 vakacaca, vaka kina o tinana, ratou na tacina kei na ganena.
9. E vakaraitaka vakacava o Jisu na loloma ni sa mate o Lasarusa?
9 Ni gole ena cakacaka vakaitalatala, e dau vakaraitaka na yalomatua kei na veinanumi. Kena ivakaraitaki ni mate na nona itokani voleka o Lasarusa. A kila o Jisu ni na vakaturi Lasarusa, ia e vakila na nodrau rarawa o Meri kei Marica. Na levu ni nona loloma, e luluvu sara ga kina qai tagi.—Joni 11:33-36.
10. Na cava eda nuidei kina ni na lomani keda nikua o Jisu?
10 E yaga vakacava vei keda nikua na vosa ni veivakacegui i Jisu kei na nona loloma? E vakadeitaka na Vosa ni Kalou ni “dua tu ga o Jisu Karisito enanoa, nikua, me tawamudu.” (Iper. 13:8) E kila vinaka “na iLiuliu Levu ni bula” na ka e yaco nida lolosi, “e rawa ni vukei ira eso tale nira vakatovolei.” (Caka. 3:15; Iper. 2:10, 18) Eda nuidei gona ni dau tarai Karisito na noda rarawa, e kila noda lolosi, e vakacegui keda tale ga ‘ena kena gauna.’—Wilika Iperiu 4:15, 16.
“VAKACEGUI MAI NA VEIKA E VOLAI ENA IVOLATABU”
11. Na tikinivolatabu cava e dau vakacegui iko?
11 Na italanoa ni nona rarawa o Jisu ni mate o Lasarusa e dua wale ga na ivakaraitaki e kune ena vosa ni veivakacegui ni Kalou. Sa rauta ni “ka kece e volai e liu e volai meda vakavulici kina, me noda na inuinui e rawati mai na noda vosota kei na noda vakacegui mai na veika e volai ena iVolatabu.” (Roma 15:4) Ke o lolosi tiko, e rawa tale ga ni vakacegui iko na veitikinivolatabu qo:
“E voleka o Jiova vei ira sa ramusu na lomadra.”—Same 34:18, 19.
“Ni bikai au na nuiqawaqawa, oni vakacegui au [Jiova] qai vakayaloqaqataki au.”—Same 94:19.
“Na noda Turaga o Jisu Karisito kei na Kalou na Tamada, o koya e lomani keda, e dau vakacegui keda me tawamudu, e vakarautaka vei keda na inuinui ena vuku ni loloma soli wale, me vakaceguya mada ga na lomamuni, me vakataudeitaki [iko].”—2 Ces. 2:16, 17. *
NA IVAVAKOSO—IVUREVURE VINAKA NI VEIVAKACEGUI
12. Na cava e dua na sala eda rawa ni vakacegui ira kina eso tale?
12 Dua tale na ivurevure ni veivakacegui na ivavakoso vaKarisito. (Wilika 1 Cesalonaika 5:11.) O rawa vakacava ni vu ni veivakaukauataki kei na vakacegu vei ira na “yalorarawa”? (Vkai. 17:22) Me nanumi ni tiko na “gauna ni tikolo kei na gauna ni vosa.” (Dauv. 3:7) E tukuna e dua na yada o Dalene: “Mera kua ni kinoca nodra rarawa na lolosi tu. Bibi gona meda vakarogoci ira, meda kua ni muduka koso nodra ivakamacala.” E tukuna o Junia a vakamatei koya ga o tacina: “O na rairai sega ni kila vinaka sara nodra lolosi tiko, bibi ga ni o via kila na ivakarau ni lomadra.”
13. Na cava meda nanuma tiko ni lolosi e dua?
13 Meda nanuma tale ga ni duidui na sala eda dau vakaraitaka kina noda lolosi. Ena so na gauna era na kinoca tiko ga na vusolo ni lomadra, dredre kina mera talaucaka. E kaya na Vosa ni Kalou: “Na loma ni tamata e kila na nona rarawa, e sega ni dua na vulagi erau marau vata.” (Vkai. 14:10) Ke talaucaka mada ga na lomana e dua, ena dredre me kilai na ka e via tukuna tiko.
14. E rawa ni veivakacegui vakacava na ka eda tukuna vei ira na lolosi?
14 Sa rauta meda dau sega ni kila na ka meda kaya vei ira na lolosi tiko. Ia e kaya na iVolatabu ni “yamedra na vuku e veivakabulai.” (Vkai. 12:18) Levu e vakacegui ira nodra wilika na brochure Ni Mate e Dua na Wekamu Voleka. * Ena levu na gauna, ena veivuke vakalevu meda “tagi vata kei ira era tagi.” (Roma 12:15) E kaya o Gaby: “Sa ivakarau tu ga ni noqu bula na tagi. Dau veivakacegui nira tagi vata kei au na noqu itokani. Au sega kina ni galili niu lolosi tiko.”
15. Ni dredre meda tukuna e dua na ka, na cava tale eda rawa ni cakava? (Raica tale ga na kato “ Vosa ni Veivakacegui.”)
15 Ke dredre mo tukuna e dua na ka, de rawarawa cake mo vakauta ga vua e dua na kad, imeli, vakauitukutuku ena talevoni se ivola. O rawa ni vola e dua na tikinivolatabu veivakacegui, nona itovo talei se ka e dau kilai tu kina o koya sa takali, se ka marautaki o nanuma me baleti koya. E kaya o Junia: “E dau veiuqeti sara ga vakalevu na itukutuku leleka va qori se nodra veisureti na tacida. Na veivosa qori au vakila kina niu lomani, au kauaitaki tale ga.”
16. Na cava e yaga duadua nida veivakacegui?
16 Kua ni nanuma ni sega ni yaga na nomu masulaki koya e lolosi tiko se nomudrau masu vata. De dua ena dredre nida masu ena gauna rarawataki va qori, ia nomu masulaki koya mai vu ni lomamu, de tuturu na wai ni matamu ni o luluvu salavata kei na ninini ni domomu, qori e rawa ni iwali vinaka ni lolosi. E nanuma lesu o Dalene: “Eso na gauna nira dauvakacegui au na taciqu yalewa, au dau kerei ira ke rawa nira masu. E dredre toka nira se qai tekivu masu, ia ni vakacagau tiko, sa qai dei na domodra, e vu tale ga mai lomadra. E veivakayaloqaqataki na dei ni nodra vakabauta, loloma kei na nodra veikauaitaki.”
VEIVAKACEGUI TIKO GA
17-19. Na cava e vinakati tiko ga kina na veivakacegui?
17 E dau duidui na balavu ni nona lolosi e dua. Meda tu vakarau gona ni veivakacegui, sega ni oti ga e vica na siga nira se tiko na itokani kei na weka, ia me caka tiko ga qori ena vica na vula e tarava nira sa dui tomana tale na kena vo na nodra cakacaka ni veisiga. “Na itokani dina e loloma ena veigauna, e tacida ena gauna ni rarawa.” (Vkai. 17:17) Ena balavu ni gauna e lolosi tiko kina e dua, e rawa sara ga nira ivurevure vinaka ni veivakacegui na lotu vaKarisito.—Wilika 1 Cesalonaika 3:7.
18 Me nanumi ni tiko na ka e dau vakavuna nodra lolosi, me vaka na ivakananumi ni so na ka era dau cakava vata, so na sere, itaba, ka era dau marautaka vata, se so mada ga na iboi, rorogo se dua na gauna ena loma ni yabaki. Ke vakawati ena mosimosi nona gole duadua o isa ni vakawati ina soqo ni tabacakacaka se soqo ni iVakananumi. E kaya e dua na tacida tagane: “Au namaka ni na sega ni marautaki na imatai ni yabaki meu vakananuma taudua kina na neirau vakawati, e sega ni rawarawa dina. Ia era tuvanaka eso na tacida e dua na soqo lailai, era sureti ira na noqu itokani voleka, meu kua kina ni vakananuma duadua.”
19 Me nanumi tiko mera kua ni qai vakayaloqaqataki ga na lolosi ni caka e dua na soqo va qori. E kaya o Junia: “E dau yaga vakalevu na veivuke kei na veitokoni ena so tale na gauna. Na gauna va qori e talei qai dau veivakacegui dina.” Macala ga nida sega ni rawa ni kauta laivi vakadua nodra lolosi se vakaisosomitaka nodra galili, ia eda rawa ni vakacegui ira ga, qai vakauqeti ira ena ka eda cakava. (1 Joni 3:18) E nanuma lesu o Gaby: “Au vakavinavinakataki Jiova ena vukudra na qase ni ivavakoso dauloloma, era vukei au ena gauna dredre kece. Era vukei au meu vakila na liga loloma i Jiova.”
20. Na cava e veivakacegui kina na yalayala i Jiova?
20 E veivakacegui dina noda kila ni o Jiova e Kalou ni vakacegu ena vakaotia vakadua na lolosi kece, qai vakarautaka na vakacegu dina nira ‘rogoca na domo i Jisu o ira kece na tu ena ibulubulu nanumi!’ (Joni 5:28, 29) E yalataka na Kalou ni na “vakaotia vakadua o koya na mate, ena qusia na Turaga Cecere Duadua o Jiova na wainimata mai na matadra kece.” (Aisea 25:8, vmr.) Sa da na sega ni “tagi vata kei ira era tagi,” ni o ira kece na lewe i vuravura era na “marau vata kei ira era marau.”—Roma 12:15.
^ para. 8 Na iotioti ni gauna e cavuti kina o Josefa ni se qai yabaki 12 o Jisu. E sega tale ga ni cavuti na yacana ena imatai ni nona cakamana o Jisu ni vukica na wai me waini, vaka kina na veika e qai yaco tarava. Ni rube tu ena kaunirarawa, e tataunaki Meri vua na yapositolo o Joni, ena sega ni cakava qori ke se bula tiko o Josefa.—Joni 19:26, 27.
^ para. 11 Eso tale na tikinivolatabu veivakacegui na Same 20:1, 2; 31:7; 38:8, 9, 15; 55:22; 121:1, 2; Aisea 57:15; 66:13; Filipai 4:13; kei na 1 Pita 5:7.
^ para. 14 Raica tale ga na ulutaga “Vakacegui Ira na Lolosi, me Vaka a Cakava o Jisu,” ena ilavelave ni Vale ni Vakatawa ni 1 Noveba, 2010.


text:
BULA VAKAIDEWADEWA SE BULI?
Na Kadi ni Vanua Dravuisiga
E VICA ga na manumanu era rawa ni bula ena vanua katakata. Dua vei ira qori na kadi e vakatokai na Saharan silver. Nira vakaruru ena sigalevu tutu na vo ni manumanu ena vanua dravuisiga na Sahara, e dau vaqara kena na kadi. E dau kania tale ga na manumanu lalai era mate ena kaukaua ni katakata ni siga.
Vakasamataka mada: Na kadi ni vanua dravuisiga e vakavutina na dakuna kei na tutuna ia na ketena e sega ni vakavutina. Qori e vukei koya me bula ena vanua katakata. E tatalivaliva na vuti ni kadi qai vaka na ibulibuli ni paipo yasaitolu e vakalomana. Na vutina e tadravisiga e varovaroa, ia na ketena e dravia. E rua na kena yaga qori. Kena imatai, e sega ni curu basika kina e dakuna kei na tutuna na katakata ni siga ni sa yaco koso ga e vutina. Kena ikarua, e kauta laivi mai yagona na katakata. Na ketena dravia e taqomaki koya mai na katakata ni vanua e butuka ni veilakoyaki voli ena vanua dravuisiga. *
E veivuke tale ga na vuti ni kadi me vakarauta ga kina na katakata ni yagona, me kua ni sivia na 53.6 na dikiri na celsius. Nodra qoroya na dauvakadidike na ka e cakava na kadi qo, e uqeti ira mera bulia eso na mataqali iyaya me isosomi ni iri ni cagi kei na so tale na ka e dau vakayagataki me vakabatabatataki kina na ka katakata.
Na cava o nanuma? E buli na vuti ni kadi ni vanua dravuisiga se vu mai na bula vakaidewadewa?
^ para. 4 Ena veivuke ni protein e tiko e yagona, e bula rawa kina na kadi se mani kaukaua vakacava na matanisiga. Na yavana babalavu e taqomaka na ketena dravia mai na katakata ni nuku qai totolo kina nona cici. Ni kila vinaka tale ga nona yasayasa, e kila kina na gaunisala lekaleka duadua ina nona qara.


text: 13 Keu vosataka na nodra vosa na tamata kece kei na nodra vosa na agilosi ia e sega vei au na loloma, au sa vaka ga na rorogo karakaraivisa ni varasa kei na tatamosamosa ni sibali.2 Ke tu vei au na isolisoli ni parofisai, meu kila na ka vuni tabu kece kei na vuku kece ga,+ ke tu tale ga vei au na vakabauta meu tosoya kina na veiulunivanua qai sega vei au na loloma, au sa sega ni dua na ka.+3 Keu solia na ka kece au taukena mera vakani kina eso tale,+ keu solia tale ga na noqu bula meu rogo kina ia e sega vei au na loloma,+ e sega sara ga ni yaga vei au.4 Na loloma+ e vosovoso*+ qai yalovinaka.+ Na loloma e sega ni vuvu,+ e sega ni tukutukuni koya, e sega ni dokadoka,+5 e sega ni cakava na ka e sega ni rakorako,*+ e sega ni kauaitaka ga na ka e baleti koya,+ e sega ni cudrucudru.+ E sega ni katona na ca.*+6 E sega ni marautaka na ka e sega ni dodonu,+ e marautaka ga na dina.7 E ubia na ka kece,+ e vakabauta na ka kece,+ e nuitaka na ka kece,+ e vosota na ka kece.+8 E sega vakadua ni seavu na loloma. Na isolisoli ni parofisai ena oti yani, na duivosavosa ena mudu, na vuku ena oti yani.9 E sega ni taucoko na noda kilaka,+ e sega tale ga ni taucoko noda parofisai,10 ia ni sa na yaco mai na ka e taucoko, sa na qai oti na ka e vakatikina.11 Niu se gone, au dau vosa vagone, au vakanananu vagone, au vakasama vagone, ia qo niu sa qase mai, au sa biuta tani na itovo vagonegonea.12 Ena gauna qo e vaka eda se titiro ena iloilo kaukamea e buawa, ia e muri eda sa na veirai mata sara ga. Ena gauna qo au se kila vakatikina, ia e muri au na qai kila vinaka me vaka ga na noqu kilai vinaka.13 Ia ena dei tu ga na tolu na ka qo: na vakabauta, na inuinui, na loloma, ia e uasivi duadua vei ratou qo na loloma.+


text:
E Rawa Vakacava Niu Veimaliwai Vinaka kei Noqu Qasenivuli?
Vakasamataka mada!
Vakasamataka na ivakaraitaki kei Rachel. E sega vakadua ni dau lutu ena nona veitarogi o Rachel. Ia e veisau na ituvaki ni sa kalasi kavitu. E kaya: “
E saga na noqu qasenivuli meu kua ni rawata na noqu veitarogi.” Na vuna? E vakaraitaka votu vei Rachel kei Tinana ni sega ni taleitaka na nodrau lotu.
Cava e yaco? E Tukuna o Rachel: “
E dau tomani au mai o Na ena gauna kece e oti kina na veitarogi me rau veitalanoa kei qasenivuli me baleta na noqu maka. Toso na gauna sa qai oti na nona dau vakalewai au.”
Ke o sotava tale tiko ga qori, vakaraitaka vei rau na nomu itubutubu, kua ni rere. Sega ni vakabekataki, rau na tu vakarau me rau veivosaki kei qasenivuli kei ira era veiliutaki e koronivuli me wali kina na leqa.
Macala ni sega ni dau tini vinaka eso na ituvaki va qo. Ia eso na gauna, ena vinakati na vosota. (Roma 12:17, 18) E kaya o Tanya: “
E dua noqu qasenivuli e dau ca na nona ivakarau vei ira na gonevuli,
e dau vosavakacacataki keimami qai tukuna ni keimami lialia. Au tagi sara ga ena imatai ni gauna, ia au vulica meu kua ni taura vakabibi. Au kauaitaka ga na noqu ka ni vuli, me vakaogai au ena nona kalasi. Toso na gauna sa sega ni vakalewai au, au a dua vei ira na rawata na maka levu. Ni oti ga e rua na yabaki, e vakasakei o qasenivuli.”
Bibi me nanumi: Saga mo vakaraitaka na vosovoso ni yalodredre o nomu qasenivuli, o na vulica kina e dua na ka bibi—oya ni na rawarawa mo torovi ira se o vakayacora vinaka na nomu itavi vei ira na veiliutaki (1 Pita 2:18) O na vulica mo taleitaki ira na qasenivuli vinaka.


text: 4 Sa qai dusimaki Jisu na yalo tabu me lako cake ina vanua talasiga, e qai temaki koya+ e keri na Tevoro.+2 Ni oti e 40 na siga kei na 40 na bogi nona lolo, sa qai viakana.3 E torovi koya na Dauveitemaki+ qai kaya vua: “Ke o luve ni Kalou, mo kaya ina vatu era tu qo mera vuki mera ibuli madrai.”4 Ia e kaya vua o Jisu: “E volai, ‘E sega ni bula na tamata ena madrai wale ga, e bula ga ena vosa kece e lako mai na gusu i Jiova.*’”+5 E qai kauti koya na Tevoro ina koro tabu,+ lai biuti koya sara ena dela ni bai* ni valenisoro+6 qai kaya vua: “Ke o luve ni Kalou, rika sobu mada, ni volai, ‘Ena vakaroti ira nona agilosi ena vukumu, era na keveti iko tale ga e ligadra mo kua kina ni caqeta na vatu e yavamu.’”+7 E kaya vua o Jisu: “E volai tale ga, ‘Mo kua ni vakatovolei Jiova* na nomu Kalou.’”+8 E kauti koya tale na Tevoro ina dua na ulunivanua cecere sara, qai vakaraitaka vua na matanitu kece e vuravura kei na kedra lagilagi.+9 E qai kaya vua: “Au na solia vei iko na ka kece qo ke o cuva mo sokalou wale ga vakadua vei au.”10 Mani kaya vua o Jisu: “Lako tani, Setani! Ni sa volai, ‘E dodonu mo sokalou+ vei Jiova* na nomu Kalou, me vakatabakidua vua na nomu veiqaravi tabu.’”+11 Sa qai biuti koya na Tevoro,+ ra qai lako mai eso na agilosi mera vukei koya.+12 Ni rogoca ni sa vesu o Joni,+ e gole sara i Kalili.+13 E qai biuti Nasareci me lai tiko i Kapenaumi+ ena bati ni waitui ena yasayasa o Sepuloni kei Nafitalai,14 me vakayacori kina na vosa e cavuta na parofita o Aisea ni kaya:15 “Kemudrau na vanua o Sepuloni kei Nafitalai ena sala e batiniwai ena tai ni Joritani, o Kalili ni veimatanitu!16 O ira na tiko ena butobuto era raica na rarama levu, ia ena cabe na rarama+ vei ira+ na tiko ena vanua butobuto ni mate.”17 Me tekivu mai na gauna ya e vunautaka voli o Jisu: “Ni veivutuni, sa voleka na Matanitu vakalomalagi.”+18 Ni taubale tiko ena baravi kei Kalili,* e raici rau sara na veitacini o Saimoni, e vakatokai tale ga me o Pita,+ kei Adriu, erau bala lawa tiko ni rau gonedau.+19 E qai kaya vei rau: “Drau muri au, au na lesi kemudrau mo drau gonedau ni tamata.”+20 Sega ni bera ni rau biuta na nodrau lawa rau qai muri koya.+21 Ni toso vakalailai i liu e raica sara e rua tale na veitacini, o Jemesa na luvei Sepeti, kei Joni na tacina.+ Erau tiko e waqa kei Sepeti na tamadrau, eratou vakavinakataka tiko na nodratou lawa, mani kacivi rau sara.+22 Sega ni bera ni rau sa biuta na waqa kei tamadrau, rau qai muri koya.23 E qai lakova o Jisu na yasayasa taucoko o Kalili+ me veivakavulici ena nodra valenilotu,+ me vunautaka na itukutuku vinaka ni Matanitu, me vakabulai ira tale ga na lewenivanua ena veimataqali mate e tauvi ira kei na malumalumu kece.+24 E kuruseta na vanua taucoko o Siria na kena irogorogo, ra mani kau vua o ira kece na bikai tu ena veimataqali mate kei na rarawa,+ o ira na curumi timoni,+ o ira na manumanusoni,+ kei ira na paralasi, e vakabulai ira o koya.25 Era mani muri koya e dua na ilala levu mai Kalili, Tikapoli,* Jerusalemi, Jutia, kei ira mai na tai ni Joritani.


text:
YADRA!
Okosita 2015 | Noda Sela
—Dau Maroroi iTukutuku!
Na kena kilai na ituvatuva ni DNA e vakadinadinataki ni bibi ena noda kila vakasaenisi me baleta na bula.
ULUTAGA LEVU
Noda Sela
—Dau Maroroi iTukutuku!
Cava e vakavuna nodra biuta na saenitisi rogo nodra vakabauta na bula vakaidewadewa?
IVAKASALA INA VUVALE
Vakavulici Ira na Gone Mera Lewa Matau
Ni soli vei ira na gone na ka kece era vinakata era na sega kina ni kila na veika e bibi sara.
Kilai na Wilivola kei na Volavola ena Vuli iVolatabu
E lewena o Josefina ni sa yabaki 101 na porokaramu ni wilivola kei na volavola era veivakavulici kina na iVakadinadina i Jiova. Cava e qai yaco vua?
NA RAI NI IVOLATABU
Yalorawarawa
E tukuni ena iVolatabu ni dau vakaiyalayala na yalorawarawa?
Dei ena Nona Valabauta
E qai bula mai o Song Hee Kang ena dua na mate a rivarivabitaki kina nona bula ni se qai yabaki 14.
BULA VAKAIDEWADEWA SE BULI?
Na Qia ena Manumanu Lailai na Issus Leafhopper
E bibi na qia qori mera rawa ni lade kina na manumanu lailai qo mera kua tale ga ni cacawiriwiri.
So Tale na Ka
Talairawarawa Vei Rau Nomu iTubutubu
Na cava e bibi kina mo talairawarawa vei rau nomu itubutubu? Sarava na vidio qo qai vulica vata kei Kelepi na isaunitaro.


text:
TARO 2
Na Cava Au Kauaitaka Kina na Kequ iRairai?
NA CAVA O NA CAKAVA?
Vakasamataka mada na ituvaki qo: E kauaitaka o Julia na kena levulevu ni tirovi koya ena iloilo. Erau kaya na nona itubutubu kei ira na nona itokani ni “lila,” ia e nanuma o Julia ni dodonu me “vakalutu yago.”
E vakasamataka o Julia me kua ni kana me vica na siga, me lutu mada ga kina na yagona ena “rua vakacaca na kilo.” Ia qori e rawa ni vakaleqai koya tale . . .
Na cava o na cakava ke o tu ena ituvaki ya?
VAKASAMA QAI VAKATULEWA!
Sega ni cala ke o dau kauaitaka na kemu irairai. Era vakamacalataki mada ga ena iVolatabu eso na yalewa kei na tagane rairai totoka me vakataki Sera, Raijeli, Josefa, Tevita, kei Apikali. E cavuti tale ga ena iVolatabu na “goneyalewa matavinaka” o Apisaki.—1 Tui 1:4.
Ia e levu na itabagone era kauaitaka tale vakasivia na kedra irairai. Qori e dau vakavuna tale e levu na leqa. Vakasamataka mada qo:
E laurai ena dua na vakadidike ni 58 na pasede na goneyalewa era kaya nira levulevu, ia e 17 ga na pasede era levulevu dina.
Ena dua tale na vakadidike, era nanuma nira levulevu e 45 na pasede na yalewa lila!
Era sega ni dau viakana eso na itabagone ena kaukaua ni nodra vinakata mera vakalutu yago. Ia qori e rawa ni vakaleqa tale na nodra bula.
E vinaka mo kere veivuke ke o kila ni tauvi iko tiko na mate ni sega ni viakana (anorexia). Talaucaka na nomu leqa vei rau na nomu itubutubu, se dua tale e qase cake o nuitaka. E kaya na iVolatabu: “Na itokani dina e loloma ena veigauna, e tacida ena gauna ni rarawa.”—Vosa Vakaibalebale 17:17.
KA E BIBI CAKE MO KAUAITAKA!
E sega ni vakatau ena irairai e sau na kena totoka e dua. Raica mada na ka e kaya na iVolatabu me baleti Apisalome na luvei Tui Tevita:
“E sega ni dua e. . . . qoroi vakalevu na kena totoka. . . . E sega ni dua na ka e vakamelei rawa.”—2 Samuela 14:25.
Ia na cauravou qori e dokadoka, dau vaqara rogo, veidabui tale ga! E sega ni vinaka na ka e kilai me baleti Apisalome ni tukuna na iVolatabu ni dau veibeci, tawayalodina, qai yaloca.
Sa rauta meda vakasalataki ena iVolatabu:
“Ni sulumaka na itovo vou.”—Kolosa 3:10.
“Me kua ni kemuni idivi na veika e sau . . . , me kemuni idivi ga na tamata e loma.”—1 Pita 3:3, 4.
Sega ni cala ke o cakava eso na ka mo rairai vinaka kina. Ia e bibi cake mai na kemu irairai na nomu itovo vinaka. Qori na ka ena yaga tawamudu vei iko, o na taleitaki tale ga kina, sega ni nomu musudonu se tolo maresa! E kaya e dua na goneyalewa o Phylicia: “Ena rairai totolo nomu raikiviti ena totoka ni kemu irairai, ia era na qoroi iko vakalevu eso tale ke vinaka na lomamu kei na nomu itovo.”
KA MO VAKASAMATAKA
Vakacava o sega ni dau taleitaka na kemu irairai?
O bau vakasamataka mo sele se muria e dua na ivakarau ni kanamusu e rawa ni veivakaleqai, ni o vinakata me veisau na kemu irairai?
Ke rawa, na cava o na via veisautaka ena kemu irairai? (Toqarukutaka na ka o via veisautaka.)
KEMU BALAVU
KEMU BI
ULUMU
KEMU IBULICAKI
MATAMU
KULINIYAGOMU
Ke o sauma ena io na imatai ni rua na taro, qai vica toka na ka o toqarukutaka ena ka o via veisautaka ena kemu irairai, vakasamataka qo: De dua e duatani na nodra rai eso tale me baleti iko, o iko ga e cala na nomu rai. Io, e rawa ni sivia tale na ka o cakava ke o sa rui kauaitaka vakalevu na kemu irairai.—1 Samuela 16:7.


text: 20 “Na Matanitu vakalomalagi e vaka e dua na itaukei ni vale, e lako ena matakacaca me lai kauti ira mai eso mera mai cakacaka ena nona loganivaini.+2 Ni sa veidinadinati oti kei ira na tamata cakacaka me kedra isau ena dua na siga e dua na dinari,* sa qai talai ira ina nona loganivaini.3 Ni lako ina makete rauta na ikatolu ni aua,* e raica sara nira tu kina eso era sega ni cakacaka,4 mani kaya vei ira, ‘Ni lako tale ga ina loganivaini, au na solia vei kemuni na isau e veirauti.’5 Era mani lako sara. E cakava tale ga qori ni lako ena ikaono* kei na ikaciwa* ni aua.6 Ni lako yani rauta na ika11* ni aua, se baci raica nira tu kina eso era sega ni cakacaka, mani kaya tale ga vei ira, ‘Sa voleka ni cava na siga, na cava oni se sega tiko ga kina ni cakacaka?’7 Era kaya vua, ‘E sega ni dua e saumi keimami.’ Mani kaya vei ira, ‘Ni lako tale ga ina loganivaini.’8 “Ni sa yakavi, sa qai kaya na itaukei ni loganivaini vua na nona iliuliu ni cakacaka, ‘Kacivi ira na tamata cakacaka mo saumi ira,+ tekivu vei ira na muri me lai cava vei ira na liu.’9 Era lako yani o ira na tekivu ena ika11 ni aua, e soli vei ira e yadua na dinari.*10 Nira sa veisaumi na tekivu e liu, era nanuma ni na levu cake na kedra isau, ia e soli tale ga vei ira e yadua na dinari.*11 Ia nira taura na kedra isau, era vosavosa vua na itaukei ni vale12 era kaya, ‘O ira na muri era cakacaka ena dua ga na aua, ia oni raica me keimami tautauvata ga. Keimami oga, keimami vosota tale ga na todra ni siga ena siga taucoko!’13 E kaya ni sauma nona vosa e dua vei ira, ‘Na wekaqu, e sega ni dua na noqu cala. Vakacava, daru a sega ni veidinadinati me kemu isau e dua na dinari?*+14 Taura na kemu isau, lako. Au vinakata meu solia vei koya e muri na ka vata ga au solia vei iko.15 Au lewa ga na noqu iyau, se vakacava? O matacataki au ena vuku ni noqu yalovinaka?’+16 O koya gona, o ira na muri era na liu, o ira na liu era na muri.”+17 Ni gole cake i Jerusalemi o Jisu, e kauti ratou vakatikitiki na 12 na tisaipeli qai kaya vei ratou e gaunisala:+18 “Raica! Tou sa lako cake tiko qo i Jerusalemi, ena lai soli na Luve ni tamata vei ira na iliuliu ni bete kei ira na vunivola. Era na tauca vua na itotogi mate+19 era na soli koya vei ira na kai veimatanitu mera vakalialiai koya, kuitataki koya, qai vakamatei koya ena kau,+ ia ena vakaturi ena ikatolu ni siga.”+20 E lako yani vua na wati Sepeti+ kei rau na luvena tagane, e cuva vua me kerea e dua na ka.+21 E tarogi tinadrau: “Na cava o vinakata?” E kaya vei Jisu: “Ni vakadonuya mada me rau dabe ena nomuni Matanitu na luvequ, e dua ena yasamuni imatau kei na dua ena yasamuni imawi.”+22 E kaya o Jisu: “Drau sega ni kila na ka drau kerea. Vakaevei, e rawa ni drau gunu ena bilo au vakarau gunu kina?”+ Rau kaya vua: “Keirau rawa.”23 E kaya vei rau: “Drau na gunuva dina na mequ bilo,+ ia au sega ni lewa se o cei me dabe ena yasaqu imatau se yasaqu imawi, sa tiko ga o ira e vakarautaki me nodra me vaka sa lewa o Tamaqu.”+24 Ni ratou rogoca na vo ni le tini, eratou sevaki rau sara ga na veitacini.+25 Ia e qai kacivi ratou o Jisu qai kaya: “Dou kila nira dau vakacolasau na iliuliu ni veimatanitu qai dau voravora na nodra veiliutaki na vetaicake.+26 Mo dou kua ni va ya,+ o koya e via turaga vei kemudou me nomudou dauveiqaravi,+27 o koya e via liu me nomudou tamata cakacaka.+28 Me vaka ga ni a sega ni lako mai na Luve ni tamata me qaravi, ia me veiqaravi ga,+ me solia tale ga na nona bula me kedra ivoli e le levu.”+29 Era le levu na muri koya ni ratou biuti Jeriko.30 Rau dabe toka e batinisala e rua na mataboko, ni rau rogoca ni tavali o Jisu, rau qai kaci yani: “Turaga, Luvei Tevita, ni lomani keirau!”+31 Era karaci rau na ilala levu me rau tiko lo, ia sa qai tubu cake ga na domodrau, ni rau kailavaka: “Turaga, Luvei Tevita, ni lomani keirau!”32 E tu vakadua o Jisu, kacivi rau mai qai kaya: “Na cava drau vinakata meu cakava vei kemudrau?”33 Rau tukuna vua: “Turaga, me rai na matai keirau.”34 Ena levu ni nona lomani rau, e tara na matadrau o Jisu,+ rau mani rai ena gauna vata ya, rau muri koya sara.


text:
E DUA na bolebole e ra sotava tiko na daunibisinisi ena kena teivaki na mata ni civa, ka qai volitaki ki na makete ki valagi, oya na lisi ni qoliqoli era vakayagataka tiko ena gauna oqo.
Oqori na veika e vakaraitaka o Justin Hunter ka taukena J Hunter Pearls Fiji e Savusavu.
Ia e veivakadeitaki o Samuela Lagataki na vunivola tudei ni minisitiri ni qoliqoli ni veika oqo e ratou na veivakadeitaki mai kina na Minisitiri ni Qele.
Ka kuria o Lagataki ni levu na veika me na vakamatatataki ni bera ni na qai solia na matanitu na lisi, ka vakamatanitutaki.
Tukuna o Lagataki ni levu na veitabana kei na lawa ni kena soli na lisi ni qoliqoli vakaoqo mena vakadeitaki vinaka mai, ni bera ni qai matata na gaunisala cava ena dau muri ena mataqali binisi vakaoqo.
Ena nona vakamacala o Hunter, tukuna ni sega ni rawa ni ra vakarabailevutaka tiko na daunibisinisi na nodra veiqaravi baleta ni sebera ni soli tiko na nodra lisi.
Tukuna talega o Hunter ni sebera ni dua na lawa e Viti me na dau laki vukei ira ke ra sotava e dua na dredre se bolebole mai vei ira na i taukei ni waqa eso era vakacacana na nodra yalava ni tei mata ni civa.
Kaya o Faiyaz Koya na Minisita ni Qele ni matanitu ena tokona na veibisinisi era mai tauyavu ena noda vanua ka raica na kena maroroi na noda i yau bula.
Tukuna o Koya ni sa tu vakarau na minisitiri me na solia na nona i vakasala kei na veivuke, ka sa kila tale tikoga eso na veiqaravi vakaoqo era gadreva na daunibisinisi e Viti.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
RA TAROGA NA ITABAGONE
Na Cava Meu Cakava Keu Beca e Dua na Lawa e Vale?
Qo na ka mo cakava me vinaka tale kina na ituvaki.
Mo tukuna na ka dina. Ke o lasu, rau na sega ni nuitaki iko tale na nomu itubutubu. E bibi gona mo tukuna na ka e yaco dina.
Kua ni vunitaka se talanoataka ga vakatikina na ka e yaco.
Kua ni guilecava, na ‘
vosa vakayalovinaka e ivakamalumu ni cudru.”
—Vosa Vakaibalebale 15:1.
Kere veivosoti. Vakaraitaka ni o rarawataka dina na ka e yaco, qori ena rawa ni vakalailaitaka na kemu itotogi.
Ciqoma na ka e yaco. E ivakaraitaki ni yalomatua nomu ciqoma na ka e yaco. Na ka ga mo cakava oya mo saga me rau nuitaki iko tale na nomu itubutubu.—Vosa Vakaibalebale 20:11.
Mo nanuma, ni nodrau itavi na nomu itubutubu me rau lewa na kemu itotogi. Ni tukuni ena iVolatabu ‘
na ivakaro i tamamu’ kei na ‘
ivunau i tinamu.’
Ke o vinakata me rau solia vei iko na galala nomu itubutubu
Vakaraitaka ni o via muria na nodrau ivakaro.
Mo kilai ni o dau talairawarawa, oya ni dusimaki iko nomu lewaeloma ena veika o vakabauta ni donu, se kilai tani kina.


text:
Au Taleitaka e Dua Keirau Mataqali Vata—Kena iBalebale Niu Vakasalewalewa?
Sega!
Kena dina: E levu na gauna, na gagadre ni taleitaki ira oni mataqali vata e dau lekaleka wale ga.
Qori na ka e dikeva o Lisette, e dua na goneyalewa yabaki 16, a dau taleitaki ira tale ga na yalewa ena dua na gauna. E kaya: “
Au vulica ena noqu kalasi ni baioloji, ni sega ni dau duadua tu ga na iwiliwili ni hormones, e rawa ni veiveisau. Au vakabauta ke ra kila vinaka e levu na itabagone na veika me baleta na yagodra, era na kila ni dau lekaleka wale ga nodra veitaleitaki vakamataqali vata, era na sega tale ga ni nanuma kina nira vakasalewalewa.”
Ia vakacava ke dede nomu taleitaki ira oni mataqali vata? Vakacava e cala vua na Kalou me tukuna vei ira na veitaleitaki vakamataqali vata mera kua ni veimoceri?
Ke o vakaio ena taro qori, mo nanuma tiko ni qori e yavutaki mai na rai cala ni dodonu meda vakaceguya noda gagadre ni veiyacovi. Na iVolatabu e vakaraitaka ni solia tu vei keda na Kalou na galala meda vakaceguya se sega na noda gagadre. Qo e vakaraitaka ni dokai keda.
E sega gona ni dredre na ka e vakarota na iVolatabu. E uqeti keda kece wili kina o ira na veimoceri vakatagane se vakayalewa meda
dro tani mai na veiyacovi tawadodonu.” (1 Korinica 6:18) E milioni na yalewa era vinakata na tagane se tagane era vinakata na yalewa (heterosexual), era lewa vinaka na nodra gagadre ena gauna era temaki kina nira vinakata mera muria na ivakatagedegede savasava ena iVolatabu. E rawa nira cakava tale ga qori o ira na via veimoceri vakamataqali vata ke lomadra dina mera vakamarautaki Jiova.


text:
Au na Kila Vakacava na Lotu Dina?
Kena iSau Vakaivolatabu
E vakamacalataki ena iVolatabu na duidui ni lotu dina kei na lotu lasu, e kaya: “Dou na kilai ira ena vuadra. E vakaevei, e dau beti na vaini mai na wavakavotona, se lolo mai na soni?” (Maciu 7:16) Me vaka ga ni duidui na vua ni vaini kei na vua ni wavakavotona, o na vakaduiduitaka tale ga na lotu dina kei na lotu lasu ena vuadra, se na ka e vakamacalataki e ra.
Na lotu dina e vakavulica na ka dina ena iVolatabu, sega ni vakasama vakatamata. (Joni 4:24; 17:17) Qo e wili kina na ka dina me baleta na bula kei na inuinui ni bula tawamudu ena parataisi e vuravura. (Same 37:29; Aisea 35:5, 6; Isikeli 18:4) E sega tale ga ni tu vakasuka me vakaraitaka na ivakavuvuli lasu.—Maciu 15:9; 23:27, 28.
Na lotu dina e vukei ira na lewenivanua mera kila na yaca ni Kalou o Jiova. (Same 83:18; Aisea 42:8; Joni 17:3, 6) E sega ni vakavulica ni dredre meda kilai koya se sega ni kauaitaki keda, ia e vakavulica ga ni vinakata meda toro volekati koya.—Jemesa 4:8.
Na lotu dina e vakabibitaka ni Kalou e lesi Jisu Karisito me veivakabulai. (Cakacaka 4:10, 12) Era talairawarawa ena ivakaro i Jisu ra qai saga mera muria na nona ivakaraitaki.—Joni 13:15; 15:14.
Na lotu dina e vakabibitaka ni inuinui ga ni kawatamata na Matanitu ni Kalou. Era gumatua ni wasea na itukutuku ni Matanitu ni Kalou.—Maciu 10:7; 24:14.
Na lotu dina e uqeta na veilomani. (Joni 13:35) E vakavulica mera dokai ra qai ciqomi na duikaikai. (Cakacaka 10:34, 35) Era sega ni vakaitavi ena ivalu ni uqeti ira na loloma.—Maika 4:3; 1 Joni 3:11, 12.
Na lotu dina e sega ni saumi na nodra italatala, era sega tale ga ni kacivi ena so na icavuti mera vakacerecerei kina.—Maciu 23:8-12; 1 Pita 5:2, 3.
Na lotu dina e sega ni veitovaki ena ka vakapolitiki (Joni 17:16; 18:36) Ia era doka ra qai talairawarawa ina matanitu era tiko kina me salavata kei na ivakaro ena iVolatabu: “Ni solia vei Sisa na ka e nei Sisa [dusia na veiliutaki], vua na Kalou na ka e nona na Kalou.”—Marika 12:17; Roma 13:1, 2.
Na lotu dina e laurai ena nodra bula e veisiga, sega ni vagauna ga. Era muria na ivakatagedegede savasava ena iVolatabu ena ka kece era cakava ena nodra bula. (Efeso 5:3-5; 1 Joni 3:18) Era marau nira sokaloutaka na “Kalou mamarau.”—1 Timoci 1:11.
Era le lailai ga na lewe ni lotu dina. (Maciu 7:13, 14) Era beci, vakalialiai, era vakacacani tale ga nira vakayacora na loma ni Kalou.—Maciu 5:10-12.
Na lotu dina e sega ni vakatau ena noda ivakatagedegede
E rerevaki nida digia na lotu e vakatau ga ena noda ivakatagedegede. E parofisaitaki ena iVolatabu na gauna era na digia kina e levu “na nodra qasenivuli [ni lotu] me vakavulici ira ena ka e via rogoca na daligadra.” (2 Timoci 4:3) Ia e uqeti keda na iVolatabu meda muria na “lotu e savasava qai sega ni dukadukali ena mata ni noda Kalou na Tamada,” veitalia ke sevaki.—Jemesa 1:27; Joni 15:18, 19.